title: Pohjois-Trøndelagin kalliopiirrokset

text: Ingstadin kalliopiirrokset löydettiin vuonna 1952 kalliopiirroskohde, johon ilmoitettiin vuonna 1961 lisää kuvioita. Nykyään kohteeseen sisältyy kaksi kuvakenttää pellon reunan lähellä noin 40 metriä merenpinnan yläpuolella. Yleismmät kuviomerkit esittävät hevosta ja kengänpohjaa.


title: Pohjois-Trøndelagin kalliopiirrokset

text: Killin kalliopiirrokset löydettiin 1947 ja se käsittää nykyään kahta kohdetta metsämaastossa. Toinen kuvakenttä on ylhäällä rinteessä ja toinen alhaalla joen lähellä. Vuonna 1971 ilmoitettiin lisää kuvioita. Ne sijaitsevat 40−122 metriä merenpinnan yläpuolella ja ne ajoitetaan aina kivikaudelta rautakaudelle saakka. Yleisin kuvio esittää venettä.


title: Pohjois-Trøndelagin kalliopiirrokset

text: Knottenin kalliopiirrokset käsittävät ryhmän uhrikuoppia.


title: Pohjois-Trøndelagin kalliopiirrokset

text: Leirfallin kalliopiirrokset löydettiin vuonna 1923 ja se käsittää 5 kuvakenttää 36−52 metriä merenpinnan yläpuolella kahden viljellyn peltoterassin välissä. Suurin kuvakallio kohoaa muutaman metrin pellon pinnan yläpuolelle. Tämä on kuvioiden lukumäärässä ilmaistuna suurin kohde Stjørdalissa ja se ajoitetaan aina kivikaudesta rautakauteen asti. Vallitsevat kuviot esittävät kengänpohjia ja veneitä. Viimenen ilmoitus uudesta löydetystä kuviosta on vuodelta 1966.


title: Pohjois-Trøndelagin kalliopiirrokset

text: Lånken kalliopiirrokset sisältää sekä pyynti- että argaaripiirroksia.


title: Pohjois-Trøndelagin kalliopiirrokset

text: Monan kalliopiirroksetlöytyvät pellossaa olevasta suuresta kivestä aivan Monabergetin juurella. Kalliolta alas vierinyt irtolohkare makaa piirroksen päällä.


title: Pohjois-Trøndelagin kalliopiirrokset

text: Myrin kalliopiirrokset löydettiin vuonna 1922 ja ne sijaitsivat 73 metriä merenpinnan yläpuolella. Kohde on räjäytetty pois. Kuvioina oli enimmäkseen kengänpohjia ja uhrikuppeja.


title: Pohjois-Trøndelagin kalliopiirrokset

text: Ren kalliopiirrokset ovat pronssikaudelta , mutta osa kuvioista ajoitetaan 1900-luvulle.


title: Pohjois-Trøndelagin kalliopiirrokset

text: Reppen kalliopiirrokset löydettiin vuonna 1964 ja se sijaitsee 16 metriä merenpinnan yläpuolella kallioisen metsänreunan rajassa. Kuviot esittävät enimmäkseen hevosia.


title: Pohjois-Trøndelagin kalliopiirrokset

text: Røkken kalliopiirrokset, joka käsittää nykyään 5 kuvakenttää, löydettiin vuonna 1881. Siihen ilmoitettiin uusia löydettyjä kuvioita vielä vuonna 1911. Kohde sijaitsee 84−106 metriä merenpinnan yläpuolella ja siinä esiintyy eniten venekuvioita. Se ajoitetaan aina kivikaudesta rautakauteen saakka.


title: Pohjois-Trøndelagin kalliopiirrokset

text: Skatvalin kalliopiirrokset, jossa on eniten venekuviota, löydettiin vuonna 1937. Se käsittää 3 kuvakenttää, josta kahdessa on pääasiassa vain uhrikuoppia ja yhdessä kohteessa, joka sijaitsee ulkonevassa kalliossa Forbordfjelletin juurella peltojen yllä, on muita kuvioita. Ne sijaitsevat 123 metriä merenpinnan yläpuolella ja ajoitetaan väljästi kivikaudelta rautakauteen.


title: Pohjois-Trøndelagin kalliopiirrokset

text: Skjølstadin kalliopiirrokset käsittävät vain kolme uhrikuoppakalliota.


title: Pohjois-Trøndelagin kalliopiirrokset

text: Skjervollin kalliopiirrokset löydettiin vuonna 1934 ja se sijaitsee 24 metriä merenpinnan yläpuolella. Läheisestä paasiarkkuhaudasta löytyi vielä kivi, jossa oli piirrettynä veneen kuvio. Muutkin kuviot esittivät yleensä veneitä. Kuviot ajoitetaan väljästi kivikaudelta rautakaudelle.


title: Pohjois-Trøndelagin kalliopiirrokset

text: Smågårdin kalliopiirrokset löydettiin vuonna 1929 yksinäinen venekuvio ylhäällä laakson pohjoissivulla pellonreunassa 76 metriä merenpinnan yläpuolella.


title: Pohjois-Trøndelagin kalliopiirrokset

text: Stokkanin kalliopiirrokset löydettiin vuonna 1920 kaksi kuvakohdetta, josta toinen on pellonreunassa ja toinen hieman ylempänä oleva epävarma kohde. Kuvakentät sijaitsevat 32−34 metriä merenpinnan yläpuolella. Kenkgänkuviot ovat yleisin kuviotyyppi.


title: Pohjois-Trøndelagin kalliopiirrokset

text: Støbergin kalliopiirrokset ovat pääasiassa pronssikaudelta, mutta osa on keski-ajalta.


title: Pohjois-Trøndelagin kalliopiirrokset

text: Trøiten kalliopiirrokset löydettiin vuonna 1908 ja ne sijaitsevat 34 metriä merenpinnan yläpuolella. Nykyisin tunnetaan kaksi piirrokenttää, mutta muita olisi peitetty myöhemmin maalla. Toinen kohde on täynnä uhrikuoppia toisessa on pääasiassa kengänkuvioita.


title: Pohjois-Trøndelagin kalliopiirrokset

text: Vikanin kalliopiirrokset löydettiin vuonna 1952 järven läheltä 16 metriä merenpinnan yläpuolelta ja se ajoitetaan pronssi- tai rautakauteen. Yleisin kuvio esittää venettä.


title: Pohjois-Trøndelagin kalliopiirrokset

text: Ydstinesin kalliopiirrokset löydettiin vuonna 1963 noin 112 metriä merenpinnan yläpuolelta läheltä erästä hävitettyä torppaa laakson pohjoisrinteeltä. Kohteessa on suhteellisen paljon kuvioita ja yleisin kuviotyyppi on venekuvat.


title: Pohjois-Trøndelagin kalliopiirrokset

text: Muut kohteet ovat pronssikautisia: Hegge , Berri , Dybvad , Vinnan , Geving , Stokkan Vestre ja Stokkan Nodre . Osa kuvista ovat pronssikauden ja rautakauden vaihteesta eli Husbyåsen ja Ysienesaunet kun taas Tingstaden on kuvitettu aina pronssikaudelta keskiajalle saakka. Berg käsittää vain rautakauden kuvastoa.


title: Pohjois-Trøndelagin kalliopiirrokset

text: Vågsengetin kalliopiirrokset ovat pronssikaudelta ja Ryumin historialliselta ajalta.


title: Clarke Scholtz

text: Clarke Burton Scholtz (12. helmikuuta 1912 Lobatse – 20. helmikuuta 1989 Pretoria) oli eteläafrikkalainen keskipitkän matkan juoksija. Hän kilpaili vuoden 1936 kesäolympialaisissa Berliinissä ja putosi ensimmäisellä kierroksella sekä miesten 800 metrin että 1 500 metrin juoksussa. Scholtz toimi olympialaisissa maansa lipunkantajana.


title: Schalk Booysen

text: Schalk David Booysen (22. elokuuta 1927 Pretoria – 1. toukokuuta 2011 Pretoria) oli eteläafrikkalainen pikajuoksija. Hän kilpaili vuoden 1952 kesäolympialaisissa Helsingissä ja pääsi miesten 200 metrin juoksussa toiselle kierrokselle. 400 metrin juoksussa hän putosi ensimmäisessä kierroksessa. Booysen toimi Helsingin olympialaisissa maansa lipunkantajana. Hän kilpaili myös Brittiläisen imperiumin kisoissa 1950.


title: Mickey Coll

text: Miguel Ángel "Mickey" Coll Dulievre (12. helmikuuta 1951 San Juan, Puerto Rico – 23. joulukuuta 1972 Barceloneta, Puerto Rico) oli puertoricolainen koripalloilija. Hän kuului hopeaa Pan-Amerikan kisoissa vuonna 1971 saaneeseen joukkueeseen. Hän kuului Puerto Ricon joukkueeseen myös vuoden 1972 kesäolympialaisissa Münchenissä.


title: Mäntyvaaran ravirata

text: Mäntyvaaran ravirata sijaitsee Rovaniemellä noin viisi kilometriä kaupungin keskustan länsipuolella. Se on yksi Suomen 19 maakunnallisesta raviradasta. Mäntyvaara on kolmas Rovaniemellä toimiva ravirata ja se rakennettiin vuosina 1978–1979. Avajaiskilpailut järjestettiin maaliskuussa 1979.


title: Mäntyvaaran ravirata

text: Mäntyvaaran raviradan vuotuiset päätapahtumat olivat juhannuksena järjestettävät kaksipäiväiset ravit, jotka huipentuivat sunnuntaiseen Toto75-kierrokseen, nykyisin ei juota kuin yhtenä päivänä eikä edes joka vuosi sekä elokuussa juostava suomenhevosten suurkilpailu Kirppu-ajo. Vuodesta 2011 lähtien on Mäntyvaaran omistava Rovaniemen Ravirata Oy ollut mukana järjestämässä Levijärven jäällä juostuja jääraveja. Jääraveja ei ole pystytty järjestämään viime vuosina heikon jäätilanteen takia.


title: Mäntyvaaran ravirata

text: Mäntyvaaran raviradalla järjestetty kuniinkuusravit 2004 ja seuraavat tulossa 2018.


title: NHL-kausi 1962–1963

text: NHL-kausi 1962–1963 oli National Hockey Leaguen historian 46. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti toisen kerran peräkkäin Toronto Maple Leafs, joka kukisti finaalisarjassa Detroit Red Wingsin otteluvoitoin 4–1.


title: NHL-kausi 1962–1963

text: Runkosarjan pistepörssin, Art Ross Trophyn ja Hart Memorial Trophyn voitti Detroit Red Wingsin Gordie Howe. Hän keräsi 70 ottelussa yhteensä 86 tehopistettä, joista 38 oli maaleja ja 48 syöttöpisteitä. Howe voitti myös pudotuspelien pistepörssin tehtyään 11 ottelussa 16 tehopistettä, joista 7 oli maaleja ja 9 maaliin johtaneita syöttöjä. Myös Howen tavoin Detroitia edustanut Norm Ullman keräsi pudotuspeleissä 16 tehopistettä. Ullmanin tehot muodostuivat 4 maalista ja 12 maalin johtaneesta syötöstä.


title: NHL-kausi 1962–1963

text: Parhaaksi tulokkaaksi ja Calder Memorial Trophyn saajaksi arvostettiin Toronto Maple Leafsin Kent Douglas. Parhaalle puolustajalle annettava James Norris Memorial Trophy puolestaan myönnettiin Chicago Black Hawksin Pierre Pilotelle.


title: NHL-kausi 1962–1963

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1962–1963

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"

"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Daltonit (televisiosarja)

text: Daltonit (ranska. "Les Dalton") on ranskalainen animaatiosarja vuodelta 2010, jonka päähahmoina toimivat Morrisin ja René Goscinnyn "Lucky Luke"-sarjakuvissa esiintyvät Daltonin veljekset.


title: Daltonit (televisiosarja)

text: Sarja kertoo surkuhupaisista Daltonin veljeksistä Joesta, Jackistä, Williamista & Averellista, joiden ryöstöretket päätyvät aina vankilaan, mutta vapauden kaipuu on sammumaton. Luvassa on toinen toistaan ovelampia pakoyrityksiä, mutta aina joku tunaroi ratkaisevalla hetkellä. Mukana toiminnassa häärää vankilan vahtikoira Rantanplan, jolla ei ole hajuakaan, ketä pitäisi vahtia ja miksi.


title: Daltonit (televisiosarja)

text: Lucky Luke ei itse varsinaisesti esiinny sarjassa, mutta häneen viitataan parissa jaksossa.


title: Daltonit (televisiosarja)

text: Ensimmäisellä tuotantokaudella sarjaa tehtiin 78 jaksoa ja toisella 114 jaksoa.


title: Daltonit (televisiosarja)

text: Suomessa sarjan ensimmäistä tuotantokautta esitettiin ensi kerran Sub Juniori -maksukanavalla vuosina 2009–2010. Jaksot esitettiin uusintoina MTV3 Juniorilla, MTV3:lla ja Subilla vuosina 2011–2015.


title: Daltonit (televisiosarja)

text: Toisen tuotantokauden jaksoja alettiin esittää MTV Juniorilla syyskuussa 2015.


title: Daltonit (televisiosarja)

text:
Alkuperäiset:
Suomenkieliset:


title: Daltonit (televisiosarja)

text: Sarjan suomenkielisen tunnuslaulun esittää Joona Kortesmäki.


title: Nabil Madi

text: Nabil Madi (; s. 9. kesäkuuta 1981) on algerialainen keskipitkän matkan juoksija. Hän putosi vuoden 2004 kesäolympialaisissa Ateenassa miesten 800 metrin juoksussa ensimmäisellä kierroksella jäätyään eränsä viidenneksi. Kesäolympialaisissa 2008 Pekingissä hän ylsi 800 metrin juoksussa seitsemänneksi ajalla 1:45.96. Hänen henkilökohtainen ennätyksensä siinä on 1:44.54 (2007).


title: Nabil Madi

text: Madi myös sijoittui 800 metrin juoksussa neljänneksi yleisurheilun Afrikan-mestaruuskilpailuissa 2006.


title: Antti Jokela (jääkiekkoilija)

text: Antti Jokela (s. 7. toukokuuta 1981 Rauma) on entinen suomalainen jääkiekkomaalivahti. Jokela edusti urallaan SM-liigassa Rauman Lukkoa ja Porin Ässiä, Elitserienissä Timrå IK:ta ja Brynäs IF:ää. Jokela oli Carolina Hurricanesin 237. varaus vuoden 1999 varaustilaisuudessa, mutta hän ei koskaan pelannut seurassa.


title: Toivakan asevarikko

text: Toivakan Asevarikko (lyhenne "ToiAseV") oli Puolustusvoimien itsenäinen varikko ja nykyinen varasto-osasto Toivakassa Keski-Suomessa. Varikon päätehtävänä on ampumatarvikkeiden huoltaminen ja varastointi.


title: Toivakan asevarikko

text: Vuoden 2008 alusta lukien taka-Toivakassa sijaitseva varikko on ollut osa Itä-Suomen Huoltorykmenttiä. Puolustusvoimien Materiaalilaitokseen se liitettiin 1.1.1993.


title: Toivakan asevarikko

text: Varikon päällikkönä ovat toimineet mm.


title: Toivakan asevarikko

text: - insinöörieverstiluutnantti Pentti Kauppinen


title: Toivakan asevarikko

text: - majuri Vesa Kouhia ja


title: Toivakan asevarikko

text: - majuri (everstiluutnantti 1999) Olli-Matti Salminen 1997 -.


title: Toivakan asevarikko

text: Varikko on perustettu vuonna 1941 Nastolan Uuteenkylään. Tuolloin varikon kansanomainen nimitys oli Uudenkylän Asevarikko.


title: Toivakan asevarikko

text: Toivakkaan varikko siirtyi 1976.


title: Toivakan asevarikko

text: Varikon aikaisemmat nimet ovat olleet:


title: Toivakan asevarikko

text: - Ampumatarvikevarikko 9 (ATV9) 1941-1945


title: Toivakan asevarikko

text: - (Uusikylän) Keskusvarikko 2 1945-1952


title: Toivakan asevarikko

text: - Asevarikko 2 1952-1992


title: Terhi Holster

text: Terhi Holster (s. 29. toukokuuta 1971) on suomalainen suunnistaja ja hiihtosuunnistaja.


title: Terhi Holster

text: Hiihtosuunnistuksessa Holster osallistui ensimmäisiin aikuisten arvokisoihin Lillehammerin MM-kilpailuissa 1996. Hän saavutti parhaan henkilökohtaisen sijoituksensa normaalimatkalla sijoittuen viidenneksi. Viestissä hän saavutti pronssia. Holster hiihtosuunnisti aloitusosuuden, Virpi Juutilaisen toisen ja Arja Nuolioja ankkuriosuuden. Hinterstoderin MM-kilpailuissa 1998 Holster voitti viestikultaa. Mervi Anttila aloitti viestin, Holster hiihtosuunnisti toisen osuuden ja Liisa Anttila ankkuriosuuden.


title: Terhi Holster

text: Suunnistuksessa Holster edusti Suomea MM-kisoissa kerran, vuoden 2003 MM-kisoissa. Tällöin hän sijoittui pitkällä matkalla 13:nneksi.


title: Terhi Holster

text: Seuratasolla Holster on edustanut Ounasvaaran Hiihtoseuraa, Oulun Suunnistajia, Turun Suunnistajia ja Ikaalisten Nouseva Voimaa. Edustaessaan Turun Suunnistajia hän voitti Venlojen viestin vuonna 2002. Holsteria on valmentanut Erkki Knuutila.


title: Carl Erik Knoellinger

text: Carl Erik Knoellinger (31. tammikuuta 1906 Turku – 29. toukokuuta 1983 Turku) oli suomalainen taloustieteilijä. Hän oli Åbo akademin dosentti 1936–1941 ja professori vuodesta 1942 sekä Åbo akademin kauppakorkeakoulun vt professori useissa vaiheissa vuosina 1936–1959.


title: Carl Erik Knoellinger

text: Knoellinger väitteli tohtoriksi 1935. Hänen merkittävä teoksensa "Fackföreningar och arbetsmarknad" (1959) on käännetty suomeksi ja englanniksi. Hänen oppilaitaan olivat muun muassa Mauno Koivisto ja Rolf Kullberg


title: Carl von Knorring

text: Carl Erik von Knorring (23. marraskuuta 1861 Hämeenlinna – 6. joulukuuta 1931 Kööpenhamina, Tanska) oli suomalainen kuoronjohtaja, ammatiltaan rautatievirkamies. Hän oli mieskuorotoimintojen merkkihenkilö. Hänen johtamiaan kuoroja olivat Akademiska Sångföreningen (1885–1892, 1894, 1899–1902), Kööpenhaminan kuoro (1901) ja Muntra Musikanter (1901–1903). Hän oli Helsingin Ruotsalaisen teatterin johtokunnan puheenjohtaja 1904–1916.


title: Neljäs avioliittoni

text: Neljäs avioliittoni () on vuonna 1964 julkaistu Jack Claytonin ohjaama brittiläinen draamaelokuva, jonka pääosissa ovat Anne Bancroft, Peter Finch ja James Mason. Elokuva perustuu Penelope Mortimerin samannimiseen romaaniin vuodelta 1962. Romaanin pohjalta Harold Pinter laati käsikirjoituksen.


title: Neljäs avioliittoni

text: "Neljäs avioliittoni" kuvattiin Englannin Lontoossa, Buckinghamshiren Turvillessa ja Surreyn Sheppertonissa sijaitsevilla studioilla. "Neljäs avioliittoni" sai ensi-iltansa 9. toukokuuta vuoden 1964 Cannesin elokuvajuhlilla Ranskassa. Britannian ensi-ilta oli saman vuoden kesäkuussa. Suomessa elokuva julkaistiin 16. lokakuuta 1964. Columbia Pictures ja Royal Films International ovat toimineet elokuvan jakelijoina.


title: Neljäs avioliittoni

text: "Neljäs avioliittoni" oli ehdolla ilmestymisensä aikaan kahteentoista elokuvapalkintoon, joista se voitti kuusi; muun muassa neljä BAFTA-palkintoa. "Neljäs avioliittoni" jäi Cedric Hardwicken viimeiseksi elokuvaksi.


title: Twizzlers

text: Twizzlers on Yhdysvalloissa ja Kanadassa markkinoitava makeinen. Twizzlersin on kehittänyt Pennsylvanian Lancasterissa toimiva "Y&S Candies.Inc.", joka on nykyään The Hershey Companyn tytäryhtiö.


title: Twizzlers

text: Y&S Candies, Twizzlersien kehittäjä, on yksi Yhdysvaltain vanhimmista makeisvalmistajista. Yritys vakiintui vuonna 1845 nimellä Young & Smylie, joka muutettiin Y&S:ksi vuonna 1870. Kansallinen lakritsiyritys perustettiin vuonna 1902 kolmen yrityksen yhdistymisen myötä, jotka olivat "Young & Smylie", "S.V.&.L.P. Schudder" ja "H.W. Petherbridge". Vuonna 1908 Montrealiin avattiin tehdas, ja vuonna 1929 Twizzlers-tuotemerkki vakiintui. Yritys vaihtoi nimensä Y&S Candies Inc.:ksi vuonna 1968, ja se liittyi osaksi Hershey Foodsia vuonna 1977.


title: Twizzlers

text: Vuodesta 1999 lähtien Twizzlersejä on valmistettu Memphisissä, Tennesseessä Y&S:n tehtaassa, jossa valmistetaan myös purukumia sekä muita makeisia. 1970-luvulta vuoteen 1999 asti Twizzlersejä valmistettiin Farmingtonissa, New Mexicossa, mutta sen valmistus siirrettiin Memphisiin nousevien kuljetuskustannuksien takia. "Guinness World Recordsin" mukaan historian pisin, 370 metrin mittainen ja 45 kilogramman painoinen, lakristipötkö valmistettiin Y&S:n tehtaalla Lancasterissä, Pennsylvaniassa. Tämä ennätyksen rikkonut lakritsipötkö kirjattiin "Guinness World Recordsiin" 19. heinäkuuta 1998.


title: Pepero

text: Pepero (빼빼로) on suklaalla kuorrutettu keksitikku, jota on valmistanut Lotte Confectionery Etelä-Koreassa vuodesta 1983 lähtien. Pepero on saavuttanut Etelä-Koreassa niin suuren suosion, että siellä järjestetään vuosittain ystävänpäivän kanssa samankaltainen Peperonpäivä ("Pepero Day") 11. marraskuuta.


title: Pepero

text: Vuonna 2007 Peperoa myytiin seuraavan makuisina:


title: Uumajan Kulttuurin yö

text:
Uumajan Kulttuurin yö on vuosittainen ilmainen musiikki- ja kulttuurifestivaali, joka on järjestetty joka toukokuu vuodesta 2005 lähtien Umeå C yrityksen aloitteesta.
Ensimmäisessä kulttuurin yössä järjestettiin yli 160 tapahtumaa 90 eri paikalla , enimmäkseen Uumajan Raatihuoneentorilla, Renmarksintorilla sekä Kungsgatanilla. Nyttemmin tapahtuma on kasvanut yli 300 kulttuuritapahtumaan, joissa käy vuosittain noin 50 000 vierasta.


title: Disgaea 2: Cursed Memories

text: Disgaea 2: Cursed Memories on toinen osa Nippon Ichi Softwaren kehittämässä "Disgaea"-videopelien sarjassa. Peli julkaistiin vuonna 2006. Ensimmäisen osan tavoin pelin lajityyppi on taktinen roolipeli. "Disgaea 2" julkaistiin ensin PlayStation 2 -konsolille ja myöhemmin se uudelleenjulkaistiin uusia ominaisuuksia sisältävänä versiona PlayStation Portablelle nimellä Disgaea 2: Dark Hero Days. Pelistä on julkaistu Windows-versio "Disgaea 2 PC" tammikuussa 2017.


title: Disgaea 2: Cursed Memories

text: Kuten sarjan ensimmäisessä osassa, pääpaino on taisteluissa joissa pelaaja ja tietokoneen ohjaama vihollinen ohjaavat omia hahmojaan vuorotellen. Taisteluiden välillä animaatiot ja keskustelut kuljettavat tarinaa eteenpäin.


title: Disgaea 2: Cursed Memories

text: "Disgaea 2" sijoittuu maailmaan nimeltä Veldime. Tarina alkaa kylästä nimeltä Holt, jossa nuorukainen Adell asuu. Veldimen maailman ylle on asetettu kirous, joka muuttaa vähitellen kaikki ihmiset hirviöiksi. Adell on ainoa henkilö, johon kirous ei näytä tehoavan. Kirouksesta vastuussa on ylivaltias Zenon, ja jos hänet tuhotaan, kirouksen pitäisi kadota myös.


title: Disgaea 2: Cursed Memories

text: Adell uskoo olevansa tarpeeksi vahva tappaakseen Zenonin ja siten pelastaakseen perheensä kiroukselta. Adellin äiti suorittaa seremonian, jossa Zenon siirretään paikalle jotta Adell voi taistella häntä vastaan. Jokin näyttää menevän pieleen, ja Zenonin sijaan paikalle ilmestyy Zenonin tytär Rozalin. Adell lupaa saattavansa Rozalinin takaisin kotiin, mutta aikoo silti tappaa Zenonin, mistä Rozalin ei ole kovin innoissaan. Rozalin juonii jopa tappavansa Adellin, mutta näiden kahden välit lämpenevät tarinan edetessä.


title: Disgaea 2: Cursed Memories

text: Tarinan aikana ryhmään liittyvät Rozalinin sammakoksi muuttunut lapsuudenystävä Tink, naispuolinen ninja Yukimaru, Adellin sisarukset Hanako ja Taro, sekä edellisestä pelistä tuttu Etna.


title: Disgaea 2: Cursed Memories

text: Pelin PSP-versio sisältää uuden sivutarinan, jonka päähahmona esiintyy päätarinassa sivuroolissa oleva Axel.


title: NHL-kausi 1961–1962

text: NHL-kausi 1961–1962 oli National Hockey Leaguen historian 45. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Toronto Maple Leafs, joka kukisti finaalisarjassa Chicago Black Hawksin otteluvoitoin 4–2.


title: NHL-kausi 1961–1962

text: Montreal Canadiensin maalivahti Jacques Plante sai sekä Hart Memorial Trophyn että Vezina Trophyn. Runkosarjan pistepörssin ja Art Ross Trophyn puolestaan voitti Chicago Black Hawksin Bobby Hull. Hull teki 70 ottelussa yhteensä 84 tehopistettä, joista 50 oli maaleja ja 34 syöttöpisteitä. Kyseessä oli kolmas kerta NHL:n historiassa, kun pelaaja onnistui tekemään 50 maalia yhden kauden kuluessa. Aiemmin tähän saavutukseen olivat yltäneet Maurice Richard kaudella 1944–1945 ja Bernie Geoffrion kaudella 1960–1961. Sekä Richard että Geoffrion olivat Hullin tavoin tehneet tasan 50 maalia kauden aikana.


title: NHL-kausi 1961–1962

text: Parhaalle puolustajalle annettava James Norris Memorial Trophy myönnettiin New York Rangersin pelaajavalmentajana toimineelle Doug Harveylle, jolle palkinto oli jo seitsemäs kahdeksan vuoden sisällä. Parhaan tulokkaan Calder Memorial Trophyn sai puolestaan Montreal Canadiensin Bobby Rousseau. Pudotuspelien pistepörssin voitti Chicago Black Hawksia edustanut Stan Mikita. Hän teki 12 ottelussa 21 tehopistettä, joista 6 oli maaleja ja 15 maaliin johtaneita syöttöjä.


title: NHL-kausi 1961–1962

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1961–1962

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"

"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Lievestuoreen varikko

text: Lievestuoreen Varikko (lyhenne "LieV") on Puolustusvoimien varikko ja nykyinen huoltorykmentin kunnossapitoyksikkö Laukaan Lievestuoreella Keski-Suomessa. Varikon päätehtävänä on kenttätykkien ja optroniikkavälineistön sekä suojelualan materiaalin huoltaminen.


title: Lievestuoreen varikko

text: Vuodet 2008-2014 varikko oli osa Itä-Suomen Huoltorykmenttiä. Puolustusvoimien Materiaalilaitokseen se liitettiin 1.1.1993 ja samalla nykyinen nimi tuli käyttöön.


title: Lievestuoreen varikko

text: Yksikön palveluksessa on yli 100 henkeä.


title: Lievestuoreen varikko

text: Varikon päällikkönä ovat toimineet mm. seuraavat henkilöt:


title: Lievestuoreen varikko

text: - majuri Pentti Korppinen 2007


title: Lievestuoreen varikko

text: - everstiluutnantti Pertti Kuokkanen 2006-2007


title: Lievestuoreen varikko

text: - komentaja Juha Juusela 2004-2005


title: Lievestuoreen varikko

text: - everstiluutnantti Juha Vanhanen 1999-2004


title: Lievestuoreen varikko

text: - insinöörieverstiluutnantti Jorma Jolanki 1992-1998


title: Lievestuoreen varikko

text: - everstiluutnantti Jouni Syvänperä 1988-1992


title: Lievestuoreen varikko

text: - everstiluutnantti Martti Tikkanen 1973-1988


title: Lievestuoreen varikko

text: - everstiluutnantti Juhani Kärki 1971-1972


title: Lievestuoreen varikko

text: - majuri Arvi Ilvonen 1957 - 1968


title: Lievestuoreen varikko

text: Varikko on perustettu vuonna 1940.


title: Lievestuoreen varikko

text: Aikaisemmin itsenäinen Suojeluvarikko Vaajakoskella liitettiin varikon organisaatioon 1.1.2004. Sitä ennen varikkoon oli liitetty Optinen Laitos (OptL).


title: Lievestuoreen varikko

text: Varikon vuosipäivää vietetään 1. helmikuuta.


title: Lievestuoreen varikko

text: Varikon aikaisemmat nimet ovat olleet:


title: Lievestuoreen varikko

text: - Ampumatarvikevarikko 2 (ATV2) 1940-1941


title: Lievestuoreen varikko

text: - Asevarikko 2 (AseV 2) 1941-1943


title: Lievestuoreen varikko

text: - Ampumatarvikevarikko 2 1943-1944


title: Lievestuoreen varikko

text: - (Lievestuoreen) Keskusvarikko 5 1944-1952


title: Lievestuoreen varikko

text: - Asevarikko 4 (AseV 4) 1952-1992


title: Uumajan vanha vankila

text: Uumajan vanha vankila ( tai "länscellfängelset") on Uumajassa, Ruotsissa sijaitseva entinen vankila. Vankilan rakentaminen alkoi vuonna 1859 ja se valmistui vuonna 1862. Se on yksi harvoista rakennuksista, jotka eivät palaneet Uumajan tulipalossa vuonna 1888. Näin ollen se on yksi Uumajan vanhimmista jäljellä olevista rakennuksista. Vankilassa oli vankeja vuoteen 1981 saakka, kunnes Uumajaan tuli uusi vankila. Sen jälkeen se on toiminut teatterina sekä hotellina.


title: Uumajan vanha vankila

text: Vankila on yksi 20 Ruotsin maakunnanvankilasta, jotka on suunniteltu Wilhelm Theodor Anckarsvärd piirustusten pohjalta. Vankilan rakenne perustui amerikkalaiseen Philadelphian vankilasysteemiin, jossa yhteisten sellien tilalla on yksityishuoneita. Kaiken kaikkiaan vankilaan mahtui yhteensä 24 selliä kahteen kerrokseen. Sellit sijaitsivat niin, että jokainen vanki sai päivänvaloa. Sellien lisäksi rakennuksessa oli toimisto- ja asuinhuoneistoja.


title: Uumajan vanha vankila

text: Uumajan vanha vankila on Uumajan vanhin näihin päiviin asti säilynyt kivirakennus sekä yksi parhaiten säilyneistä vankiloista koko maassa. Se on yksi harvoista Uumajan vuoden 1888 tulipalon lähettyvillä sijainneista rakennuksista, joka säilyi ehjänä. Se oli vankilakäytössä vuoteen 1981 asti, jolloin valmistui uusi vankilarakennus. Nykyään rakennuksen omistaa Ruotsin valtion kiinteistölaitos. Vuodesta 1992 rakennus on ollut kulttuuriperintörakennus.


title: Uumajan vanha vankila

text: Vuodesta 1987 ja lähes koko 1990-luvun rakennus ja sen ulkoalue olivat amatööriteatteriryhmän, Grotteaternin, sekä itsenäisen Profilteatern-ryhmän käytössä. Tulipalosta sata vuotta jälkeenpäin vuonna 1998 Grotteatern teki teatterituotannon nimeltään "Spelet om den stora branden", jonka se esitti vankilan ulkoalueella. Molemmat teatteriryhmät esittivät useita esityksiä vuosien ajan.


title: Uumajan vanha vankila

text: Vuosien 2007 ja 2008 aikana rakennus muutettiin hotelliksi, jossa on 23 yhden hengen huonetta, kaksi perhehuonetta ja yksi kahden hengen huone sekä kokoushuone tapaamisia ja juhlimisia varten, johon mahtuu 35 ihmistä. Lisärakennuksessa sijaitsee kahvila.


title: Immilä

text: Immilä on entisen Nastolan kunnan kylä. Alue oli jakautunut jakokuntien mukaisesti Aleskylään ja Ylä-Immilään. Immilä sijaitsee Sylvöjärven ja Ruuhijärven välisellä alueella ja sen poikki virtaa Immilänjoki.


title: Immilä

text: Immilässä on ollut varhaista asutusta ja vesimyllyjä. 1571 maakirjan mukaan Immilässä oli 13 taloa. Varmuus myllyjen olemassa olosta on selvinnyt verotustiedoista, koska 1586 myllyt pantiin verolle. Tuolloin kylässä oli kaksi ympärivuotista myllyä. Immilän mylly on vieläkin matkailunähtävävyys Immilänkoskessa, jonka ympärillä on kylätoimintaa. Nykyinen vesimylly on aivan 1900-luvun alusta. Sen tuottoisuutta kuvaava veroluku, manttaalimaksu, oli 0,5.


title: Immilä

text: Kylässä on ollut myös sahaustoimintaa 1700-luvulta.


title: Immilä

text: Immilässä ja Metsäkylässä toimii Immilä-Metsäkylän kyläyhdistys ry, ja Metsäkylän koulusta on muodostuinut kylätalo.


title: Ford Fiesta WRC

text: Ford Fiesta WRC on Fordin ralliauto, joka teki debyyttinsä kauden 2017 avanneessa Monte Carlon MM-rallissa. Kaudella 2017 Sébastien Ogier voitti autolla kuljettajien ja M-Sport valmistajien mestaruuden.


title: Mini John Cooper Works WRC

text: Mini John Cooper Works WRC on Minin ralliauto, joka teki debyyttinsä kauden 2011 Sardinian MM-rallissa. Auto suunniteltiin vastaamaan MM-sarjan vuodeksi 2011 muuttuneita sääntöjä, ja se on Minin ensimmäinen ralliauto sitten merkille menestyksekkään 1960–luvun.


title: Mini John Cooper Works WRC

text: Minin suunnittelua ja rallitallin toimintaa valittiin johtamaan Prodrive, joka aiemmin vastasi Subarun rallitiimin toiminnasta. Kaudella 2012 tallin autoilla ajoivat muun muassa Daniel Sordo ja Chris Atkinson.


title: Bogdan von Knorring

text: Bogdan von Knorring (1744–1825) oli venäläinen kenraali, Baltian Knorringeja. Hän oli venäläisten joukkojen päällikkönä Suomessa joulukuusta 1808 huhtikuuhun 1809 Friedrich Wilhelm von Buxhoevdenin jälkeen. Hän valmisteli talvella 1809 Ruotsiin tehdyt hyökkäykset. Hän solmi maaliskuussa aselevon, jonka mukaan Venäjän joukot vetäytyivät Ruotsista Ahvenanmaalle. Hän osallistui Suomen hallinnollisten asioiden järjestelyyn.


title: Volkswagen Polo R WRC

text: Volkswagen Polo R WRC on Volkswagenin ralliauto, joka teki debyyttinsä kauden 2013 MM-sarjan avanneessa Monte Carlon MM-rallissa. Auto suunniteltiin vastaamaan MM-sarjan vuodeksi 2011 muuttuneita sääntöjä. Auto julkistettiin vuonna 2011 ja sen ensikilometrit ajoi Carlos Sainz, joka toimi myös tallin testikuljettajana ja kehitti autoa Sébastien Ogierin kanssa vuotta 2013 varten.


title: Volkswagen Polo R WRC

text: Merkin ykköstiimin kuljettajina toimivat kaudella 2013 Sébastien Ogier ja Jari-Matti Latvala, ja lisäksi tehdastallissa ajoi myös Andreas Mikkelsen. Ensimmäinen voitto uudella Pololla tuli jo avauskauden toisesta rallista, Ogierin vietyä lumella ajetun Ruotsin rallin voiton. Kauden päätteeksi Ogier voitti myös kuljettajien maailmanmestaruuden, ja Volkswagen ylivoimaisesti valmistajien mestaruuden.


title: Volkswagen Polo R WRC

text: Kaudella 2014 Volkswagenit hallitsivat jälleen MM-sarjaa. Saksalaistalli voitti jälleen kuljettajien, sekä valmistajien mestaruuden.


title: David Kimutai

text: David Kimutai Rotich (s. 19. elokuuta 1969 Rift Valley, Kenia) on kenialainen kävelijä. Hän kilpaili miesten 20 kilometrin kävelyssä kesäolympialaisissa 1996 (Atlanta), 2000 (Sydney) ja 2008 (Peking). Atlantassa hän sijoittui 23. sijalle ajalla 1.25.01, Sydneyssä 39. sijalle ajalla 1.28.45 ja Pekingissä 19. sijalle ajalla 1.22.21. Kimutain henkilökohtainen ennätysaika 20 kilometrin kävelyssä on 1.20.40 (1996).


title: David Kimutai

text: Kimutai on voittanut Afrikan kisoissa kultaa (1999) ja kahdesti hopeaa (1995, 2007). Hän on saanut pronssimitalin Kansainyhteisön kisoissa (2002). Yleisurheilun Afrikan-mestaruuskilpailuissa Kimutai on voittanut kahdesti kultaa (2006, 2012) ja saanut kaksi hopeaa (1996, 2010).


title: Suomen Beniamino Gigli -seura

text: Suomen Beniamino Gigli -seura on perustettu vuonna 1985. Seura tekee tunnetuksi laulaja Beniamino Giglin elämäntyötä, klassista ja erityisesti oopperamusiikkia sekä harrastaa kulttuurivaihtoa Suomen ja Italian välillä järjestämällä suomalaisille laulajille mahdollisuuksia laulaa Recanatissa sekä vastaavasti italialaisille laulajille tilaisuuksia laulaa Beniamino Gigli -muistokonserteissa Suomessa. Seura myös ylläpitää suhteita Recanatiin ja eri puolilla maailmaa oleviin Beniamino Giglin taiteen ystäviin sekä pyrkii tukemaan nuoria lahjakkaita suomalaisia oopperalaulajia.


title: Suomen Beniamino Gigli -seura

text:
Suomen Beniamino Gigli -seura on perustettu 26. helmikuuta 1985. Seuran perustivat Torsten Brander ja Pentti Rajaheimo. Ensimmäisessä hallituksessa olivat lisäksi varapuheenjohtaja Jari Paavilainen, taloudenhoitaja Paula Brander ja jäseninä Mikael Brander ja Kyösti Lampinen. Tilintarkastajiksi valittiin Anne Paavilainen ja Jarmo Rönnqvist sekä heidän varamiehiksi Jorma Rajaheimo ja Irma Witikka.
Suomen Beniamino Gigli -seuran järjestämien Beniamino Gigli -muistokonserttien järjestelyt seuran hallitus hoitaa talkootyönä ja laulajat esiintyvät ilman palkkiota. Vuosien 1987–2018 aikana muistokonsertteja on ollut 44 ja niissä on esiintynyt 146 laulajaa ja 20 pianistia. Puheenjohtaja Torsten Branderin vaikutusvaltaisten suhteiden ansiosta konsertteihin on saatu 46 ulkomaista laulajaa. Muistokonsertteja on omistettu myös Rina Giglille, Licinio Francardille, Antonio Galiélle, Ernesto De Curtisille ja Peter Lindrooslle.


title: Suomen Beniamino Gigli -seura

text:
Suomen Beniamino Gigli -seura on sääntöjensä mukaisesti edistänyt suomalaista oopperalaulua lähettämällä laulajia ja pianisteja esiintymään Giglin syntymäkaupunkiin Recanatiiin. Vuosien 1990–2012 välisenä aikana on Recanatissa on vieraillut kymmenen laulajaa ja kaksi pianistia.
Suomen Beniamino Gigli -seuran hallitus päätti vuonna 1993 perustaa Beniamino Gigli -palkinnon. Palkinto voidaan myöntään antaa Beniamino Giglin hyväksi tehdystä työstä ansioituneelle henkilöille. Beniamino Gigli -palkinnon saajia on vuosien 1990–2018 välisenä aikana on ollut 27 henkilöä.


title: Beniamino Gigli -palkinto

text:
Beniamino Gigli –palkinto on suomalainen musiikkipalkinto, joka myönnetään Beniamino Giglin hyväksi tehdystä työstä ansioituneelle henkilölle. Suomen Beniamino Gigli -seura perusti palkinnon vuonna 1993 ja palkinnon saajan valitsee Suomen Beniamino Gigli –seuran hallitus.
Palkinto on Marchelaisen firman Roberta Arti Grafichen suunnittelema ja siinä on kuvattu Beniamino Gigli ja Recanatin kaupungin rakennuksia. Palkinto jaetaan yleensä vuosittaisen Beniamino Gigli muistokonsertin yhteydessä. Palkinnon myöntämisen perusteena on suuren italialaisen tenorin Beniamino Giglin ooppera- ja konserttimusiikkitaiteen kunnioittaminen laulamalla tai toimimalla muulla tavalla Beniamino Giglin muistoa ylläpitäen.


title: Francine Niyonizigiye

text: Francine Niyonizigiye (s. 26. syyskuuta 1988) on burundilainen kestävyysjuoksija. Hän kilpaili naisten 5 000 metrin juoksussa kesäolympialaisissa 2004 Ateenassa ja putosi ensimmäisellä kierroksella jäätyään erässään 19. sijalle. Hän osallistui myös kesäolympialaisiin 2008 Pekingissä ja putosi jälleen ensimmäisellä kierroksella jäätyään eränsä neljänneksitoista. Hän toimi Pekingin kisoissa maansa lipunkantajana.


title: Francine Niyonizigiye

text: Niyonizigiyen henkilökohtainen ennätysaika 5 000 metrin juoksussa on 16:55.32 (2004).


title: Saila Kinni

text: Saila Kinni (s. 2. heinäkuuta 1987) on suomalainen suunnistaja. Hän on osallistunut seitsemän kertaa aikuisten MM-kilpailuihin ja on parhaimmillaan sijoittunut viestissä neljänneksi ja henkilökohtaisella matkalla viidenneksi.


title: Saila Kinni

text: Nuorten MM-kilpailuista Kinni voitti kolme pronssia. Vuosina 2005 ja 2006 hän voitti pronssia viestistä ja vuonna 2007 keskimatkalta. Ensimmäisiin aikuisten MM-kilpailuihinsa Kinni osallistui Savoiessa 2011 sijoittuen keskimatkalla 17:nneksi. Vuonna 2012 hän sijoittui Lausannessa keskimatkalla kymmenenneksi. Sotkamon MM-kilpailuissa 2013 hän sijoittui keskimatkalla 20:nneksi. Trentinon MM-kilpailuissa 2014 Kinni sijoittui viestissä viidenneksi, keskimatkalla seitsemänneksi ja pitkällä matkalla 11:nneksi. Invernessin MM-kilpailuissa 2015 hän oli viestissä neljäs ja keskimatkalla 20:s. Strömstadissa 2016 hän oli pitkällä matkalla viides ja keskimatkalla 21:s. Tarton MM-kilpailuissa 2017 hän pääsi suunnistamaan vain pitkän matkan, jolla hän sijoittui 19:nneksi. EM-kilpailuihin Kinni on osallistunut vuosina 2012, 2014 ja 2016, ja Jeseníkissä 2016 hän sijoittui kuudenneksi keskimatkalla ja viestissä.


title: Saila Kinni

text: Seuratasolla Kinni edustaa Tampereen Pyrintöä ja häntä valmentaa Kari Arponen. Vuonna 2010 hän voitti Venlojen viestin yhdessä Venla Niemen, Riina Kuuselon ja Anni-Maija Fincken kanssa. Tvåmilan Kinni voitti vuonna 2011 Heidi Haapasalon täydentäessä Venlojen viestin voittajajoukkuetta.


title: Saila Kinni

text: Kinni on opiskellut Tampereen teknillisessä yliopistossa tuotantotaloutta.


title: NHL-kausi 1960–1961

text: NHL-kausi 1960–1961 oli National Hockey Leaguen historian 44. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Chicago Black Hawks, joka kukisti finaalisarjassa Detroit Red Wingsin otteluvoitoin 4–2. Kyseessä oli Black Hawksin seurahistorian kolmas Stanley Cup -mestaruus.


title: NHL-kausi 1960–1961

text: Runkosarjan pistepörssin, Art Ross Trophyn ja Hart Memorial Trophyn voitti Montreal Canadiensin oikea laitahyökkääjä Bernie Geoffrion. Geoffrion teki 64 ottelussa yhteensä 95 tehopistettä, joista 50 oli maaleja ja 45 syöttöpisteitä. Tämä oli toinen kerta NHL:n historiassa, kun pelaaja onnistui tekemään 50 maalia yhden kauden aikana. Edellisen kerran tähän saavutukseen oli yltänyt Maurice Richard kaudella 1944–1945, jolloin Richard oli tehnyt 50 maalia 50 ottelussa.


title: NHL-kausi 1960–1961

text: Eräs merkittävä rajapyykki saavutettiin 27. marraskuuta 1960. Tuolloin Gordie Howesta tuli ensimmäinen NHL-pelaaja, joka on uransa aikana kerännyt 1 000 pistettä runkosarjassa. Howen tuhannes tehopiste tuli hänen 938. ottelussaan. Koko NHL-uransa aikana hän teki lopulta 1 850 pistettä.


title: NHL-kausi 1960–1961

text: Parhaalle puolustajalle annettava James Norris Memorial Trophy myönnettiin Montreal Canadiensia edustaneelle Doug Harveylle, jolle Norris-palkinto oli hänen uransa kuudes. Parhaan tulokkaan Calder Memorial Trophyn sai puolestaan Toronto Maple Leafsin Dave Keon. Pudotuspelien pistepörssin voitti Detroit Red Wingsin Gordie Howe. Hän teki 11 ottelussa 15 tehopistettä, joista 4 oli maaleja ja 11 maaliin johtaneita syöttöjä. Myös Chicago Black Hawks -puolustaja Pierre Pilote keräsi pudotuspeleissä 15 tehopistettä. Hänen tehonsa muodostuivat 3 maalista ja 12 maalin johtaneesta syötöstä.


title: NHL-kausi 1960–1961

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1960–1961

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"

"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Sanna Immanen

text: Sanna Immanen (s. 30. huhtikuuta 1975 Kouvola) on suomalainen kääntäjä, joka suomentaa erityisesti virosta, mutta myös englannista ja ruotsista. Immanen on Viron asiantuntija, ja hän on suomentanut virolaista kirjallisuutta.


title: Sanna Immanen

text: Immanen on Suomen Viro-yhdistysten liiton hallituksen puheenjohtaja vuodesta 2012 alkaen.


title: Sanna Immanen

text: Immanen valmistui filosofian maisteriksi Helsingin yliopistosta vuonna 2003. Hänen pääaineensa oli itämerensuomalaiset kielet (Viron kieli ja kulttuuri) ja sivuaineita folkloristiikka sekä Venäjän ja Itä-Euroopan tutkimus. Vuodesta 2001 Immanen on toiminut kääntäjänä omalla toiminimellään.


title: Sanna Immanen

text: Vuosina 2000–2004 Immanen toimi Suomen Viro-yhdistysten liiton kulttuurisihteerinä, 2005–2008 liiton toiminnanjohtajana, 2009–2011 suomi vieraana kielenä -opettajana Lieksan kristillisessä opistossa ja 2011–2012 Tarton yliopiston edustajana Suomessa.


title: Beniamino Gigli -muistokonsertti

text: Suomen Beniamino Gigli -seura on järjestänyt Suomessa vuodesta 1987 alkaen konsertteja maailmankuulun italialaisen tenorin Beniamino Giglin muistoksi.


title: Beniamino Gigli -muistokonsertti

text: Vuosina 1996–2018 muistokonsertteja on ollut 44 ja niissä on esiintynyt 146 laulajaa ja 20 pianistia. Puheenjohtaja Torsten Branderin suhteiden ansiosta konsertteihin on saatu 46 ulkomaista laulajaa. Muistokonsertteja on omistettu myös Rina Giglille, Licinio Francardille, Antonio Galiélle, Ernesto De Curtisille ja Peter Lindrooslle.


title: Yoshihisa Yoshikawa

text: Yoshihisa Yoshikawa (; s. 4. syyskuuta 1936 Fukuokan prefektuuri) on japanilainen entinen ampuja. Hän sai kesäolympialaisissa 1960 Roomassa ja kesäolympialaisissa 1964 Tokiossa pronssimitalit 50 metrin vapaapistoolissa. Hän jäi 50 metrin vapaapistoolissa 17. sijalle vuoden 1968 kesäolympialaisissa Méxicossa ja 25. sijalle kesäolympialaisissa 1972 Münchenissä.


title: Eugen von Knorring

text: Eugen Theodor von Knorring (12. tammikuuta 1812 Kokemäki – 10. kesäkuuta 1874 Helsinki) oli suomalainen juristi. Hän oli vuodesta 1862 senaatin oikeusosaston jäsen, prokuraattori 1863, talousosaston siviilitoimikunnan apulaispäällikkö 1871 ja oikeusosaston varapuheenjohtaja vuodesta 1874. Hän edisti oikeus- ja vankilalaitoksen uudelleenorganisointia ja perusti 1869 Suomen Vankeusyhdistyksen, jonka ensimmäinen puheenjohtaja hän oli. Hän suhtautui myönteisesti suomen kieleen ja Suomen perustuslailliseen asemaan.


title: Eugen von Knorring

text: Von Knorring julkaisi vuonna 1858 Suomen ensimmäisen aateliskalenterin. Hän oli vapaaherra ja edusti ritaristoa ja aatelia säätyvaltiopäivillä vuonna 1867.


title: Kin

text: Kin voi tarkoittaa seuraavaa:


title: Hotel International

text: Hotel International () on vuonna 1963 ensi-iltansa saanut Anthony Asquithin ohjaama brittiläinen draamaelokuva, jonka pääosissa nähdään Elizabeth Taylor ja Richard Burton. Muissa osissa ovat muun muassa Louis Jourdan, Maggie Smith, Orson Welles, Rod Taylor, Elsa Martinelli ja Margaret Rutherford.


title: Hotel International

text: "Hotel International" kertoo matkustajista, jotka majoitetaan läheiseen hotelliin sumun vallatessa Heathrow’n lentoaseman. Hotellissa jokainen heistä taistelee elämänsä kriisissä odottaen samalla pääsevänsä matkaan kohti New Yorkia.


title: Hotel International

text: "Hotel International" on toinen yhdestätoista elokuvasta, jotka Elizabeth Taylor ja Richard Burton tekivät yhdessä. Ensimmäinen on samana vuonna 1963 ilmestynyt "Kleopatra".


title: Hotel International

text: Elokuvan tuotti Anatole de Grunwald ja käsikirjoituksen oli laatinut Terence Rattigan. Musiikin elokuvaan sävelsi Miklós Rózsa.


title: Hotel International

text: "Hotel Internationalin" kuvaukset alkoivat tammikuussa 1963 ja kestivät maaliskuuhun asti. Elokuva kuvattiin nimellä "International Affair" Lontoossa ja Hertfordshiren Borehamwoodissa sijaitsevilla Metro-Goldwyn-Mayerin studioilla 4 miljoonan dollarin budjetilla.


title: Hotel International

text: "Hotel International" sai ensi-iltansa toukokuussa vuonna 1963 Isossa-Britanniassa. Suomessa elokuva julkaistiin 1. syyskuuta samana vuonna. Yhdysvalloissa elokuva pääsi teatterilevitykseen 19. syyskuuta 1963. Elokuvan levittäjänä toimi tuotantoyhtiö Metro-Goldwyn-Mayer.


title: Hotel International

text: "Hotel International" tuotti ilmestymisvuonnaan 7,5 miljoonaa dollaria. Vuoteen 1974 mennessä "Hotel International" oli tuottanut 14 miljoonaa dollaria.


title: Hotel International

text: Vaikka elokuva sai osakseen köyhää kritiikkistä palautetta, se menestyi erittäin hyvin taloudellisesti. "Hotel Internationalin" taloudellista menestystä auttoi kesällä 1963 ilmestynyt Elizabeth Taylorin ja Richard Burtonin ensimmäinen yhteistyö eeppinen elokuva "Kleopatra", joka oli myös vuoden 1963 menestynein elokuva. "Hotel International" oli yksi kahdestatoista menestyneimmistä elokuvista Isossa-Britanniassa vuonna 1963.


title: Hotel International

text: Elokuva on julkaistu DVD:lle.


title: Pimiä

text: Pimiä on suomenkielinen sukunimi. Pimiä-nimisiä henkilöitä:


title: Helge von Knorring

text: Helge von Knorring (17. maaliskuuta 1897 Orivesi – 27. helmikuuta 1985 Helsinki) oli suomalainen diplomaatti. Hän toimi asiainhoitajana Pretoriassa 1949–1952, lähettiläänä Pekingissä 1952–1953, Bernissä 1953–1956, ulkoministeriön protokollaosaston päällikkö ja ulkovaltojen lähettiläiden esittelijänä hän toimi 1956–1959 ja lähettiläänä Lissabonissa ja Haagissa 1959–1964. Von Knorringille myönnettiin erikoislähettilään ja täysivaltaisen ministerin arvonimi vuonna 1957. Hän oli Sigrid Juséliuksen säätiön toimitusjohtaja vuosina 1965–1969.


title: Helge von Knorring

text: Helge von Knorringin isä oli everstiluutnantti Carl Lennart von Knorring. Kuoronjohtaja Carl von Knorring oli hänen setänsä.


title: Ulrich Lind

text: Ulrich Lind (s. 4. marraskuuta 1942 Heilbronn, Baden-Württemberg) on saksalainen entinen ampuja. Hän sai 597 pisteen tuloksella hopeaa 50 metrin pienoiskiväärin makuukilpailussa vuoden 1976 kesäolympialaisissa Montrealissa. Hän kilpaili siinä myös vuoden 1984 kesäolympialaisissa Los Angelesissa ja jäi kahdeksannelle sijalle.


title: Ulrich Lind

text: Vuoden 1988 kesäolympialaisissa Soulissa Lind osallistui 50 metrin pienoiskiväärin asentokilpailuun ja jäi jaetulle 28. sijalle.


title: Kurri (sukunimi)

text: Kurri-nimisiä henkilöitä:


title: Roberto Ferraris

text: Roberto Ferraris (s. 16. tammikuuta 1952 Napoli) on italialainen entinen ampuja. Hän sai vuoden 1976 kesäolympialaisissa Montrealissa pronssia 25 metrin olympiapistoolissa pistemäärällä 595. Hän kilpaili 25 metrin olympiapistoolissa myös kesäolympialaisissa 1972 Münchenissä (49. sija) ja kesäolympialaisissa 1980 Moskovassa (viides sija). Moskovan olympialaisissa Ferraris osallistui lisäksi 50 metrin pistoolikilpailuun jääden 24. sijalle.


title: GAIS Bandy

text: GAIS Bandy "(Göteborgs Atlet- och Idrottssällskap)" on göteborgilainen jääpalloseura. Seuran edustusjoukkue pelaa Ruotsin pääsarjassa Elitserienissä, mutta luopui hallipuutteen vuoksi Elitserienistä keväällä 2014.


title: GAIS Bandy

text: GAIS Bandy perustettiin huhtikuussa 2005, kun kaksi göteborgilaista jääpalloseuraa, GAIS ja SK Höjden yhdistyivät, tavoitteena muodostaa kaupunkiin yksi menestyvä jääpalloseura.


title: GAIS Bandy

text: SK Höjden nousi kauden 2004-05 päätteeksi II-divisioonasta toiseksi korkeimmalle sarjatasolle I-divisioonaan, ja seuraavalla kaudella 2005-2006, GAIS peri sen sarjapaikan.


title: GAIS Bandy

text: GAIS nousi Ruotsin korkeimmalle sarjatasolle, kun se sijoittui ensimmäiseksi Allsvenskanin etelälohkossa kaudella 2010-2011. GAIS:n nousu oli historiallinen, sillä Göteborgista ei ollut aikaisemmin koskaan ollut seuraa jääpallon korkeimmalla sarjatasolla. Ensimmäisellä kaudellaan elitserienissä 2011-2012 se sijoittui yhdeksänneksi.


title: He Jianping

text: He Jianping (; s. 5. toukokuuta 1963) on kiinalainen entinen käsipalloilija. Hän kuului pronssia saaneeseen Kiinan naisten joukkueeseen vuoden 1984 kesäolympialaisissa Los Angelesissa ja teki yksitoista maalia. Hän kilpaili myös vuoden 1988 kesäolympialaisissa Soulissa ja sijoittui siellä joukkueineen kuudenneksi.


title: Wilhelmus Bekkers

text: Wilhelmus Johannes Bekkers (21. elokuuta 1890 Arnhem – 13. marraskuuta 1957 Arnhem) oli alankomaalainen köydenvetäjä. Hän kilpaili vuoden 1920 kesäolympialaisissa Antwerpenissä ja kuului siellä maansa hopeaa saaneeseen joukkueeseen.


title: Vihreän kullan kulttuuritie

text: Vihreän kullan kulttuuritie on autolla, polkupyörällä tai jalan kuljettava matkailutie, joka on Etelä-Savoon sijoittuva metsäteeman ympärille rakennettu reitti. Reitin nähtävyydet ovat maisema-, luonto- ja kulttuuriaiheisia. Kulttuuritien idea syntyi lähtökohdasta tehdä "maisemat markoiksi" ja idean toteutus valmistui vuonna 2000. Reitti esittelee kulttuurihistoriallisia kohteita, metsien moninaiskäyttöä, paikalliskulttuuria sekä paikallisia palveluita. Reitti kulkee itä-länsi-suuntaisesti ja alkaa Mäntyharjulta valtatie 5:ltä ja päättyy Parikkalan Särkisalmessa valtatie 6:lle, josta jatkuu Via Karelia matkailureitti. Vihreän kullan kulttuuritien reitti Mäntyharjusta kulkee Mikkelin Ristiinan, Puumalan, Sulkavan, Savonlinnan ja Punkaharjun kautta Parikkalan Särkisalmelle. Reitin pituus on noin 250 km. Suuri osa reitistä kulkee alemmalla tieverkolla. Reitti sivuuttaa Vihreän kullan kulttuuritien kohteet Mikkelin Anttolassa ja Rantasalmella.


title: Vihreän kullan kulttuuritie

text:
Alkaa valtatie 5 Karankamäen eritasoliittymästä
Päättyy valtatie 6 Särkisalmen tasoliittymään.


title: Satama Open Air

text: Satama Open Air on Kemissä vuosittain elokuussa järjestettävä musiikkifestivaali.


title: Tabu Ley Rochereau

text: Tabu Ley Rochereau (alk. Pascal Emmanuel Sinamoyi Tabou , 13. marraskuuta 1937 tai 1940 Bagata, Belgian Kongo – 30. marraskuuta 2013 Bryssel, Belgia) oli kinshasankongolainen muusikko. Hän oli Afrikan merkittävimpiä laulajia ja myös tuotteliaimpia lauluntekijöitä yli kahdella tuhannella kirjoittamallaan laululla.


title: Tabu Ley Rochereau

text: Pascal Emmanuel Sinamoyi Tabou syntyi 13. marraskuuta, joko vuonna 1937 tai 1940. Hänen äitinsä oli kiertelevä laulaja, griotti, ja Rochereau itse lauloi nuorena kirkon kuorossa.


title: Tabu Ley Rochereau

text: Sinamoyi Tabou käytti taiteilijanimeään Rochereau, joka oli hänen kouluaikainen lempinimensä, lähettäessään ensimmäisiä laulujaan soukous-yhtye African Jazzin johtajalle Joseph Kabasellehille. Rochereau teki 1958 ensimmäisen levytyksensä Rock-a-Mambo-yhtyeen kanssa, mutta hänen ensimmäinen hittikappaleensa oli ”Kelya”, jonka hän levytti African Jazzissa, johon hän oli liittynyt vuonna 1959. Rochereau kirjoitti 1960-luvulla monia hittikappaleita African Jazzille, joka oli Kongon suosituin yhtye. Hän jätti yhtyeen kuitenkin 1963 ja perusti Dr. Nicon kanssa African Fiestan.


title: Tabu Ley Rochereau

text: African Fiesta oli kasassa vuoteen 1965, jolloin se hajosi taiteellisten erimielisyyksien takia. Rochereau perusti tämän jälkeen African Fiesta Internationalin. Rochereau halusi aktiivisesti kehittää musiikkiaan ja oli kiinnostunut löytämään ulkopuolisia vaikutteita. Vuonna 1960 itsenäistynyt Kongo lähetti African Fiestan vuoden 1967 Montrealin maailmannäyttelyyn, missä Rochereau sai vaikutteita pohjoisamerikkalaisesta rock- ja soulmusiikista. Hän vei yhtyeensä Pariisiiin esiintymään vuonna 1970 ja levytti Lontoossa 1972. Pariisin Olympia-teatterissa Rochereau yhdisti musiikkiinsa muun muassa fanfaarialoituksen, tempon dynaamisia muutoksia sekä muusikoiden ja naistanssijoiden koreografian. Tämä toi afrikkalaiselle musiikille kansainvälistä huomiota. Rochereaun African Fiesta International kasvoi 1970-luvun aikana suuremmaksi yhtyeeksi ja alettiin tuntea nimellä Afrisa International.


title: Tabu Ley Rochereau

text: Mobutu Sese Sekon vaihdettua valtion nimen Zaireksi vuonna 1971 hän vaati koko valtiota afrikkalaistumaan siirtomaavaikutteista. Rocheraukin vaihtoi nimekseen Tabu Ley Rochereaun. Afrisa International sai 1970-luvulla suurta suosiota ympäri Afrikkaa, ja Rochereau omisti oman levymerkin ja oman klubin Zairen pääkaupungissa Kinshasassa. Afrisa Internationalissa esiintyi useita kongolaisia huippumuusikoita, kuten Sam Mangwana ja Papa Wemba, Rochereaun merkittävin löytö yhtyeeseensä oli 22-vuotias tanssija M’bilia Bel. He menivät naimisiin ja lauloivat ainakin seitsemällä albumilla yhdessä.


title: Tabu Ley Rochereau

text: Mobutun hallinto muuttui jatkuvasti enemmän yksinvaltiuden suuntaan, maan talous heikkeni nopeasti, ja Rochereau veikin yhtyeensä siksi useaan otteeseen ulkomaille: Afrisa International oli tehyt keikkakiertuuen 1980-luvun loppuun mennessä Euroopassa, Afrikassa ja Amerikoissa. Kinshasassa puhkesi mellakoita 1991, jolloin Pariisissa ollut Rochereau kertoi, että palaisi maahan vasta, kun olot kohenisivat. Zairen hallinnon tiedottaja ilmoitti tämän jälkeen, ettei Rochereau ole edes tervetullut takaisin. Pariisissa hän levytti myös albumin "Exil-Ley", jossa oli myös hänen poliittisin kappaleensa ”Le Glas a Sonné”.


title: Tabu Ley Rochereau

text: Afrisa International muutti 1994 Yhdysvaltohiin, missä se kiersi klubeilla ja festivaaleilla ja alkoi käyttää myös englantia sanoituksissa. Rochereau palasi kotimaahansa vuonna 1997, kun Mobuto oli syösty vallasta. Rochereau siirtyi tämän jälkeen politiikkaan ja aloitti vuonna 2001 Kinshasan varakuvernöörinä. Hän toimi myös siirtymäkauden parlamentissa ja maakunnallisena kulttuuriministerinä.


title: Tabu Ley Rochereau

text: Rochereaun ura päättyi vuonna 2008 sairauskohtaukseen, joka halvautti hänet osittain. Hän oli tämän jälkeen hoidossa brysseliläisessä sairaalassa, jossa kuoli marraskuussa 2013. Rochereau oli ollut koomassa useita päiviä ennen kuolemaansa, ja hänen poikansa mukaan kuolinsyynä olivat diabeteksen komplikaatiot. Rochereau sai kansalliset hautajaiset, ja hänen muistotilaisuutensa pidettiin Kongon parlamenttirakennuksessa. Hautajaisiin osallistui kaikkiaan tuhansia ihmisiä.


title: Tabu Ley Rochereau

text: Rochereau sai ritarinarvon Senegalista, ja hän oli myös Tšadin kansallisen ritarikunnan upseeri.


title: Tabu Ley Rochereau

text: Rap-artisti Youssoupha on Rochereaun poika.


title: Lukengu Ngalula

text: Lukengu Ngalula (s. 11. elokuuta 1971 Kinshasa) on kinshasankongolainen entinen koripalloilija. Hän kilpaili vuoden 1996 kesäolympialaisissa Atlantassa ja kuului siellä kahdenneksitoista sijoittuneeseen maansa naisten joukkueeseen. Ngalula myös toimi kisoissa maansa lipunkantajana.


title: Maliskylä

text: Maliskylä on kylä ja taajama Nivalan kaupungissa. Kylä sijaitsee n. 10 kilometriä kaupungista koilliseen.


title: Maliskylä

text: Maliskylän asuttivat savolaiset 1500-luvulla Malisjoen varteen. Kylän ensimmäinen talo, Niku Malinen, valmistui vuonna 1578. Vuoteen 1607 mennessä taloja oli maakirjojen mukaan jo seitsemän uudistilaa, ja nykyään taloja on n. 270. Kylällä toimii Malilan koulu, Maliskylän Mylly sekä käsityömyymälä-savipaja. Kylällä sijaitsee myös kappeli sekä sen yhteydessä hautausmaa, sekä vuonna 1907 perustettu nuorisoseura ja vuonna 1956 rakennettu seuratalo Liittola.


title: Maliskylä

text: Kirjailija Varpu Vilkuna-Uusitalo eli Maliskylällä.


title: Gustaf Ehrnrooth

text: Ernst Gustaf Waldemar Ehrnrooth (7. joulukuuta 1898 Helsinki – 16. syyskuuta 1983 Kirkkonummi) oli suomalainen ratsuväen kenraalimajuri joka toimi sodassa Hämeen ratsurykmentin komentajana ja myöhemmin erityisesti sotilaallisten aluehallintojen komentajana. Hänen vanhempi veljensä oli everstiluutnantti Lars Ehrnrooth ja nuorempi veljensä oli jalkaväenkenraali Adolf Ehrnrooth. Veljesten isä oli oikeuslääketieteen professori Ernst Ehrnrooth. Gustaf Ehrnrooth toimi myös kunniavartioston päällikkönä marsalkka Mannerheimin hautajaisissa. Helsingin vuoden 1952 olympialaisissa hän oli ratsastuskilpailuista vastaava johtaja.


title: Gustaf Ehrnrooth

text: Vapaussodassa ryhmänjohtajana toiminut Gustaf Ehrnrooth oli Suomen kadettikoulun ensimmäisellä kurssilla 28.1.1919–31.3.1920 sekä Suomen sotakorkeakoulun viidennellä kurssilla 16.9.1928–18.8.1930 (ye-upseeri 1931). Ehrnrooth toimi 1920-luvulla Ratsuväkiprikaatissa sekä Uudenmaan ratsurykmentissä muun muassa nuoremman upseerin ja eskadroonanpäällikön tehtävissä. Vuosina 1930–1938 hän toimi ye-upseerina Ratsuväkiprikaatissa ja Uudenmaan rakuunarykmentissä. 28.12.1938–12.10.1939 välisenä aikana hän oli 2. divisioonan esikuntapäällikkö.


title: Gustaf Ehrnrooth

text: Talvisodan alettua hänestä tehtiin III armeijakunnan esikuntapäällikkö 12.10.1939–9.6.1941. Tämän jälkeen Ehrnrooth nimitettiin Hämeen ratsurykmentin komentajaksi, missä tehtävässä hän oli aina syksyyn 1944 asti, jolloin kenraalimajuri Erkki Raappana erotti hänet tehtävistään. Ehrnroothin tilalle HRR:n komentajaksi Raappana komensi majuri Siraman.


title: Gustaf Ehrnrooth

text: Sodan jälkeen hän oli Porvoon sotilaspiirin komentajana 1944–1950. Vuoteen 1955 asti hän toimi Helsingin sotilaspiirin päällikkönä. Uudenmaan sotilasläänin komentajana ja Helsingin varuskunnan päällikkönä hän toimi vuodesta 1955 alkaen aina eläkkeelle siirtymiseensä asti vuonna 1958.


title: NHL-kausi 1959–1960

text:
NHL-kausi 1959–1960 oli National Hockey Leaguen historian 43. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti
viidennen kerran peräkkäin Toe Blaken valmentama Montreal Canadiens, joka kukisti finaalisarjassa Toronto Maple Leafsin otteluvoitoin 4–0. Kyseessä oli NHL:n olemassaolon aikana Canadiensin 11. ja seuran koko historian 12. Stanley Cup -mestaruus, ja sen myötä Maurice Richard juhli uransa kahdeksatta ja viimeistä Stanley Cupia. Ottelusarjan jälkeen Richardin koko urallaan Stanley Cup -finaaleissa tekemien maalien määrä oli 34, mikä on NHL:n ennätys.


title: NHL-kausi 1959–1960

text: Runkosarjan pistepörssin ja Art Ross Trophyn voitti Chicago Black Hawksin Bobby Hull. Hull teki 70 ottelussa kaikkiaan 81 tehopistettä, joista 39 oli maaleja ja 42 syöttöpisteitä. Hart Memorial Trophy puolestaan myönnettiin Detroit Red Wingsin Gordie Howelle.


title: NHL-kausi 1959–1960

text: Parhaalle puolustajalle annettavan James Norris Memorial Trophyn vei Montreal Canadiensin Doug Harvey, jolle Norris-palkinto oli hänen uransa viides. Parhaan tulokkaan Calder Memorial Trophyn puolestaan sai Chicago Black Hawksin Bill Hay. Pudotuspelien pistepörssin voitti Montreal Canadiensin Henri Richard. Hän teki kahdeksassa ottelussa 12 tehopistettä, joista kolme oli maaleja ja yhdeksän maaliin johtaneita syöttöjä. Myös Richardin tavoin Canadiensia edustanut Bernie Geoffrion keräsi pudotuspeleissä 12 tehopistettä. Geoffrionin tehot muodostuivat kahdesta maalista ja kymmenestä maalin johtaneesta syötöstä.


title: NHL-kausi 1959–1960

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1959–1960

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"

"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Artificial Heart

text: Articial Heart on vuonna 2008 perustettu metalcore-yhtye. Yhtye on julkaissut kaksi EP:tä ja yhtyeen ensimmäinen studioalbumi, "A Heart Once Lost", julkaistiin 15. maaliskuuta 2013.


title: Artificial Heart

text: Artificial Heart menestyi Century Median järjestämässä Suomi Metal Star -kilpailussa ja pääsi finaaliin asti. Yhtye on lämmitellyt mm. August Burns Rediä sekä The Devil Wears Pradaa.


title: Venäjänbolonka

text: Venäjänbolonka () on venäläinen koirarotu. Se ei ole FCI:n hyväksymä, mutta Suomen Kennelliitto on tunnustanut sen virallisesti roduksi ja se voi osallistua täällä näyttelyihin. Nimitys "ruskaya tsvetnaya bolonka" tarkoittaa ”värillistä venäjänsylikoiraa”.


title: Venäjänbolonka

text: Venäjänbolonka on pienikokoinen, pitkäkarvainen, elegantti ja tasapainoinen sylikoira, jonka rungonpituus on hieman säkäkorkeutta suurempi. Kuono on hieman kalloa lyhyempi ja sen kärki aavistuksen kapeneva. Silmät ovat pyoreähköt, keskikokoiset ja väriltään joko tummat tai pähkinänruskeat. Pienet korvat voivat olla joko riippuvat tai kärjistään taittuneet. Niska on keskipitkä ja runko tiivis. Sen rintakehä on kohtalaisen leveä ja syvä, ja selkä suora ja leveä. Raajat ovat yhdensuuntaiset ja suorat, ja liikkeet vapaat ja kevyet. Keskipitkä häntä kaartuu kaareksi selän ylle ja on korkealle kiinnittynyt. Säkäkorkeus on 24–26 cm ja paino vaihtelee 3–4 kilogramman välillä.


title: Venäjänbolonka

text: Karvapeitteen tulee olla pehmeä, tiheä, silkkinen ja joko kihara tai aaltoileva. Kasvoissa karva muodostaa viikset ja parran. Väriksi sallitaan mikä tahansa muu yksiväristä valkoista lukuun ottamatta. Yleisimmät värit ovat musta, musta tai ruskea merkkivärinen, harmaa eri sävyissään hopeanharmaasta sudenharmaaseen, brindle, ruskea, punainen, keltainen ja kerma. Myös musta tai muuten perusväriä tummempi satula selässä hyväksytään.


title: Venäjänbolonka

text: Rotu on ystävällinen, eloisa ja tasapainoinen. Se on erittäin sosiaalinen ja helposti uusiin asuinympäristöihin ja elinolosuhteisiin sopeutuva. Se tulee hyvin toimeen sekä vieraiden ihmisten että muiden koirien kanssa.


title: Venäjänbolonka

text: Venäjänbolonka on rotuna nuori eikä sen alkuperä ole kaikilta osin täysin varma. Venäjän vallankumouksen aikana maahan jääneiden bichon friséjen uskotaan risteytyneen shih tzun ja lhasa apson kanssa, jotka olisivat antaneet rodulle sen nykyisen, bichoneista poikkeavan värityksen. Jalostustyö alkoi 1950-luvun alussa Leningradissa ja ensimmäinen rotumääritelmä kirjoitettiin vuonna 1962. Neuvostoliiton maatalousministeriö hyväksyi kyseisen rotumääritelmän kuitenkin vasta vuonna 1966. 1980-luvulla rotu levisi Itä-Saksan alueelle. Vuonna 1997 Venäjän Kennelfederaatio tunnusti rodun ja vuoden 2012 lopulla myös Pohjoismainen Kennelunioni hyväksyi sen virallisesti. Tämän myötä se on voinut osallistua virallisiin näyttelyihin myös Suomessa tunnustettuna rotuna vuoden 2013 alusta alkaen. Lisäksi muun muassa Saksan, Tšekin, Slovakian ja Luxemburgin kennelliitot ovat tunnustaneet sen.


title: Venäjänbolonka

text: Suomen ensimmäiset rekisteröidyt bolonkat tuotiin Venäjältä Nevskaja Uslada, Vladisvet ja Tsvet Hibin -kenneleistä, Saksasta Russian Pearl -kennelistä ja Tšekistä. Suomen Kennelliittoon rekisteröityjen yksilöiden lisäksi arvioidaan olevan jonkin verran rekisteröimättömiä bolonkoja. Ensimmäinen suomalainen pentue - kaksi fawn-väristä urosta ja yksi harmaa narttu - syntyi 25. helmikuuta 2014 Tallitontun kenneliin. Kyseisen pentueen vanhemmat olivat Venäjältä tuodut Pohjoismaiden Voittaja 2013 Tsvet Hibin Salut sekä Vladisvet Uralochka.


title: Venäjänbolonka

text: Virallinen suomalainen rotujärjestö on Suomen Kääpiökoirayhdistys.


title: Peitinkalvo

text: Peitinkalvo eli "fascia" on ohut sidekudoslevy elinten välissä ja niiden ympärillä. Myös lihaksia, lihassäikeitä ja kimppuja ympäröi peitinkalvo.


title: Peitinkalvo

text: Peitinkalvolla on kelmumainen rakenne, joka lämmetessään muuttuu elastisemmaksi, jopa vetiseksi. Ihmisen venytellessä lihaksia ensin venyvät lihasten sidekudokset, fascia mukaan lukien. Sidekudosten aukeaminen venytyksessä kestää noin 12-15 sekuntia. Vasta kun sidekudokset ovat venyneet, pääsevät lihakset venymään. Siksi lihasten venyttelyn tulisi kestää vähintään 20 sekuntia, mielellään kauemmin.


title: Peitinkalvo

text: Faskiitti ("fascitis") on peitinkalvon tulehdus.


title: Previn

text: Previn on muun muassa seuraavien henkilöiden sukunimi:


title: NHL-kausi 1958–1959

text:
NHL-kausi 1958–1959 oli National Hockey Leaguen historian 42. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti
neljännen kerran peräkkäin Toe Blaken valmentama Montreal Canadiens, joka kukisti finaalisarjassa Toronto Maple Leafsin otteluvoitoin 4–1. Kyseessä oli NHL:n olemassaolon aikana Canadiensin 10. ja seuran koko historian 11. Stanley Cup -mestaruus.


title: NHL-kausi 1958–1959

text: Runkosarjan pistepörssin ja Art Ross Trophyn voitti Montreal Canadiensin Dickie Moore. Hän keräsi 70 ottelussa kaikkiaan 96 tehopistettä, joista 41 oli maaleja ja 55 syöttöpisteitä. Moore sijoittui myös pudotuspelien pistepörssin ykköseksi. Hän teki 11 pudotuspeliottelussa 17 tehopistettä, joista 5 oli maaleja ja 12 maaliin johtaneita syöttöjä.


title: NHL-kausi 1958–1959

text: Hart Trophyn sai New York Rangersin Andy Bathgate. Parhaalle puolustajalle annettava Norris-palkinto myönnettiin puolestaan Montreal Canadiensin Tom Johnsonille. Parhaan tulokkaan Calder Memorial Trophyn vei nimiinsä Johnsonin tavoin Canadiensia edustanut Ralph Backstrom.


title: NHL-kausi 1958–1959

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1958–1959

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"

"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Ranskanbolonka

text: Ranskanbolonka () on nimestään huolimatta venäläinen, Itä-Saksassa eteenpäin jalostettu koirarotu, joka kuuluu bichon-rotutyyppiin. Se on toinen venäläisistä bolonka-roduista, ja eroaa venäjänbolonkasta ennen kaikkea väritykseltään.


title: Ranskanbolonka

text: Ranskanbolonka muistuttaa erittäin paljon bichon frisétä, mutta eroaa siitä muutamissa asioissa. Se on erittäin hoikka ja rakenteeltaan neliömäinen. Sen pää on pyöreä ja kuono lyhyt ja kapeneva. Korvat ovat pienet ja tiiviisti päänmyötäiset. Häntä kaartuu selän ylle. Karvapeite voi olla joko kiharaa tai aaltoilevaa, mutta sen tulee aina olla väriltään valkoinen. Säkäkorkeus on 20–26 cm.


title: Ranskanbolonka

text: Renessanssin aikakaudelta lähtien bichonien ja bolognesejen tyyppiset sylikoirat olivat erittäin suosittuja kuninkaallisten keskuudessa. Koska Ranskan ja Venäjän kuninkaallisilla oli keskenään läheiset välit, ranskalaisten hienostonaisten sylikoira kulkeutui venäläisten tsaarien palatseihin. Esimerkiksi Katariina Suuri piti lemmikkinään juuri tätä rotua. Romanov-suvun valtakaudella sen edustajia oli talossa useampi kappale.


title: Ranskanbolonka

text: Vuoden 1917 vallankumouksen jälkeen maiden väliset kauppasuhteet katkesivat ja Venäjän koirakanta jäi eristyksiin ranskalaisista koirista. Tämän vuoksi paikallisten kasvattajien oli käytettävä jalostukseen ainoastaan jo maahantuotuja ranskalaisia koiria ja he joutuivat turvautumaan myös sisäsiitokseen.


title: Ranskanbolonka

text: Ranskanbolonkan maastavienti oli erittäin tiukasti rajoitettua, mutta siitä huolimatta muutama itäsaksalainen kasvattaja onnistui hankkimaan rodun edustajia itselleen diplomaattisten suhteiden avulla. 1980-luvulla ranskanbolonkoja alettiin viedä enemmän Itä-Saksaan, missä "Verband der Kleingärtner, Siedler und Kleintierzüchter" (VKSK) rekisteröi sen nimen "bolonka franzuska" alle. Se oli yksi Itä-Saksan suosituimmista kääpiökoiraroduista, ja yli 2 500 pentua kirjattiin viralliseen rekisteriin.


title: Ranskanbolonka

text: Vuonna 1982 ensimmäinen rodunedustaja, venäläissyntyinen koira nimeltä Julia, vietiin Länsi-Saksaan ja rekisteröitiin siellä "Verbands Deutscher Kleinhundezüchter" (VK) -yhdistyksen kantakirjaan virallisesti bologneseksi. Alkuperäisten venäläisten tuontikirjojen mukaan se oli kuitenkin rodultaan ranskanbolonka.


title: Ranskanbolonka

text: BI-Lexicon Hunderassenin mukaan Itä-Saksassa vuonna 1985 suoritettu perusteellinen tutkimus osoitti, että ranskanbolonkan syntyyn on varmasti vaikuttanut bichon frisé. Näin ollen jäljelle jäi kaksi vaihtoehtoa: joko alkaa rekisteröidä näitä koiria bichon friséinä tai tunnustaa ne omaksi rodukseen. VKSK:hon rekisteröidyt koirat siirrettiin vuonna 1990 bolognese-rodun nimiin ja VK noudatti edelleen samaa linjaa.


title: Mari Lukkarinen

text: Mari Lukkarinen on suomalainen suunnistaja.


title: Mari Lukkarinen

text: Nuorten MM-kilpailuissa 1990 Älvsbynissä Lukkarinen voitti pronssia henkilökohtaiselta matkalta. Vuotta myöhemmin Berliinissä hän voitti normaalimatkan sekä viestin nuorten maailmanmestaruuden. Samana vuonna hän edusti Suomea myös aikuisten MM-kilpailuissa, joissa hänen parhaaksi henkilökohtaiseksi sijoitukseksi jäi 18. sija normaalimatkalla. Viestissä Lukkarinen, Kirsi Tiira, Eija Koskivaara ja Marja Liisa Portin sijoittuivat viidenneksi.


title: Mari Lukkarinen

text: Vuonna 1992 Lukkarinen osallistui maailmancupiin. Kokonaiskilpailussa hän sijoittui 18:nneksi. Syksyllä hän voitti pikamatkan Suomen mestaruuden.


title: Mari Lukkarinen

text: Seuratasolla Lukkarinen edusti Oulun Suunnistajia.


title: Dmitri Malyško

text: Dmitri Vladimirovitš Malyško (, s. 19. maaliskuuta 1987 Leningradin alue) on venäläinen ampumahiihtäjä.


title: Dmitri Malyško

text: Malyško sai hopeaa EM-kilpailujen viestissä Otepäässä 2010. Hän sijoittui kymmenenneksi ensimmäisessä maailmancupkilpailussaan, Hochfilzenin sprintissä joulukuussa 2011. Ensimmäisen palkintosijansa hän sai oltuaan samalla kaudella kolmas Kontiolahden takaa-ajokilpailussa. Kaudella 2012–2013 hän oli toinen Hochfilzenin takaa-ajossa ja voitti Oberhofissa sekä sprinttikilpailun että takaa-ajon. Ruhpoldingin yhteislähtökilpailussa hän oli toinen. Nové Měston MM-kilpailuissa hän sijoittui sprintissä viidenneksi ja takaa-ajossa neljänneksi. Maailmancupin kokonaiskilpailussa hän oli kahdeksas. Kaudella 2014–2015 hän sijoittui Oberhofin yhteislähtökilpailussa kolmanneksi.


title: Dmitri Malyško

text: Malyško hiihti Sotšin olympialaisissa 2014 kolmannen osuuden kultaa voittaneessa Venäjän viestijoukkueessa.


title: Lumoava kirous (elokuva)

text: Lumoava kirous () on vuonna 2013 ensi-iltansa saanut romanttinen fantasiaelokuva, joka perustuu Kami Garcian ja Margaret Stohlin vuoden 2009 nuortenromaaniin "Lumoava kirous". Elokuvan on käsikirjoittanut ja ohjannut Richard LaGravenese ja sen pääosissa ovat Alice Englert ja Alden Ehrenreich. Elokuvan ensi-ilta oli Suomessa 1. maaliskuuta 2013.


title: Näköala Haminalahdelta

text: Näköala Haminalahdelta on suomalaisen taiteilijan Ferdinand von Wrightin öljymaalaus kankaalle vuodelta 1853, kooltaan 88×131 cm. Teos kuuluu Ateneumin taidemuseon kokoelmiin. Venäjän keisari Aleksanteri II lahjoitti teoksen Suomen Taideyhdistykselle vuonna 1854 poikansa Aleksanteri III:n nimissä. Maalaus esittää maisemaa Kuopion Haminalahdessa, jossa von Wrightin suku omisti kartanon.


title: Näköala Haminalahdelta

text: "Näköala Haminalahdelta" -teos välittää ajatusta ihmisen ja luonnon yhteenkuulumisesta romantiikan ajan tapaan. Von Wright oli kiinnostunut luonnon ja arjen kuvaamisesta pikkutarkasti. Hän maalasi asiat luonnontieteellisinä dokumentteina, kuten myös tämän "Näköala Haminalahdelta" -maalauksen. Maalaus oli ensimmäisiä maalauksia Suomessa, joissa suomalainen järvinäkymä on kuvattu korkealta nähtynä.


title: Näköala Haminalahdelta

text: Teos kuuluu niihin maalauksiin, jotka liittyvät isänmaallisen ajattelun muutoksen murrokseen Suomessa. Tähän asti Suomen sivistyneistö oli pitänyt suomalaista luontoa karuna ja rumana. Ferdinand ja hänen veljensä Magnus von Wright, joka myös oli luonnon kuvaamisesta kiinnostunut taiteilija, herättivät maalauksillaan noina aikoina suomalaisissa katsojissa kuitenkin vähitellen isänmaanrakkautta.


title: Näköala Haminalahdelta

text: Kirjailija Zacharias Topelius innostui "Näköala Haminalahdelta" -taulusta niin, että sanoi sen lisäävän Maamme-lauluun uuden säkeistön.


title: Jalkaväen tarkastaja

text: Jalkaväen tarkastaja on jalkaväkiaselajin koulutuksen tasoa valvova sekä aselajien kehittämisestä vastaava upseeri Suomen puolustusvoimissa. Tehtävässä toimii vuonna 2013 eversti Jukka Valkeajärvi.


title: Jalkaväen tarkastaja

text: Tehtävässä toimiva, yleensä everstin arvoinen upseeri palvelee Maavoimien Esikunnan suunnitteluosastolla Mikkelissä. Aikaisemmin tehtävä oli sijoitettuna Pääesikunnan maavoimaosastolle ja Yleisesikuntaan.Jalkaväen tarkastaja myöntää vuosittain Jalkaväen säätiön mitalin.


title: Sorsia

text: Sorsia on suomalaisen taiteilijan Magnus von Wrightin öljyvärimaalaus kankaalle, 50,5×66 cm, vuodelta 1853. Maalaus kuuluu Ateneumin taidemuseon kokoelmiin.


title: Sorsia

text: Magnus von Wright maalasi luonto- ja lintuaiheiset työnsä luonnontieteellisen tarkasti. Tämä "Sorsia"- maalaus on asetelmallinen maalaus, jossa etualan linnut eivät sulaudu maisemaan. Kuitenkin lintujen jokainen höyhen ja värisävy ovat kohdallaan. Ja tutkijat pystyvät tässäkin tapauksessa.


title: Sorsia

text: Wright maalasi "Sorsia"- maalauksen lapsuudenkodissaan Haminalahdella Savossa. Siellä he kasvattivat sorsia kesyiksi ankkojen tapaan. Magnus von Wright halusi maalata yleensä tuoreita lintuja ja siihen hänellä oli Haminalahdella mahdollisuus.


title: Aichi kōkūki

text: Aichi kōkūki kabushikikaisha () oli japanilainen lentokonevalmistaja, joka valmisti lentokoneita keisarillisen Japanin laivastolle sekä lentokonemoottoreita useille muille lentokonevalmistajille.


title: Aichi kōkūki

text: Aichi kōkūkin emoyhtiö oli Nagoyassa 1893 perustettu kellovalmistaja Aichi tokei seizō. Yritys aloitti lentokoneiden runkojen valmistamisen 1920 Funakatan tehtaalla Nagoyassa ja lentokonemoottoreiden valmistuksen 1927. Moottorivalmistus siirrettiin 1938 uuteen Nagoyan eteläosaan valmistuneeseen Atsutan tehtaaseen ja lentokonerunkojen valmistusta siirrettiin 1941 Nagoyaan valmistuneeseen Eitokun tehtaaseen. Yhtiö muun muassa käytti joitakin saksalaisten toimittamia koneita, kuten Heinkel He 66:ta, omien suunnitelmiensa pohjana. Yhtiö teki myöhemmin yhteistyötä brittiläisen lentokonevalmistajan Shortsin kanssa suunnitellessaan laivastolle vesilentokoneita.


title: Aichi kōkūki

text: Maaliskuussa 1943 perustettiin uusi yhtiö Aichi kōkūki, johon siirrettiin emoyhtiön lentokonetoiminnot. Vuoden 1944 lopulla lentokonevalmistusta hajautettiin Gifun prefektuuriin Ogakiin ja maanalaiseen tehtaaseen Setoon noin 15 kilometriä Nagoyasta itään. Samanaikaisesti moottoreiden valmistus hajautettiin Tsun laivaston lentoasemalle ja maanalaiseen tehtaaseen Tsun kaakkoispuolella. Sodan jälkeen yhtiö lakkautettiin, ja sen seuraaja Aichi kikaikōgyō tuottaa osia ja keveitä kuorma-autoja Nissanille.


title: Aichi kōkūki

text: Yhtiö valmisti toisen maailmansodan aikana pääasiassa D3A-, D4Y-, E16A- ja B7A-malleja, ja sen ainoa sodan aikainen moottorisarja oli Astuta-rivimoottori, joka oli lisenssivalmisteinen Daimler-Benzin DB601.


title: Manchester Metrolink

text: Manchester Metrolink on pikaraitiotiejärjestelmä Suur-Manchesterin alueella Englannissa. Järjestelmä koostuu kuudesta linjasta, jotka yhdistävät Manchesterin keskustan ja Altrinchamin, Buryn, Chorlton-cum-Hardyn, Droylsdenin, Eccles'n ja Shaw and Cromptonin alueet yhteen. Metrolinkin ensimmäinen osa avattiin vuonna 1992. Järjestelmää käytettiin 21 miljoonaa kertaa vuonna 2011.


title: Johan Jakob Nordström

text: Johan Jakob Nordström (20. joulukuuta 1801 Turku – 7. toukokuuta 1874 Tukholma) oli suomenruotsalainen juristi ja poliitikko. Hän toimi Helsingin yliopistossa valtiosääntöoikeuden professorina 1834–1846, Ruotsin valtionarkiston pääjohtajana vuodesta 1846 kuolemaansa asti ja Ruotsin ensimmäisen kamarin jäsenenä 1867–1874.


title: Johan Jakob Nordström

text: Nordström kirjoitti vuonna 1834 Helsingfors Morgonbland -lehteen juttusarjan, joka julkaistiin myös erillisenä kirjasena ja oli tavallaan ensimmäinen Suomen asukkaille tarkoitettu Tallinnan-opas.


title: Viktor Anufrijev

text: Viktor Anufrijev (ven. Виктор Ануфриев) (s. 1958) on venäläinen taidemaalari. Hän on tunnettu symbolismin edustajana. Viktor Anufrijevin lapsuus loi ne teemat, jotka ovat esillä hänen maalauksissaan ja ikoneissaan. Hän syntyi Volga-joen varrella Gorodetsissa, pienessä venäläiskaupungissa, joka on tunnettu taidehistoriastaan.


title: Viktor Anufrijev

text: Anufrijev on pääasiassa tunnettu figuratiivisista maalauksistaan ja ikoneistaan.


title: Viktor Anufrijev

text: Anifrijev syntyi vuonna 1958. Hänen äitinsä työskenteli lääkärinä ja isä paikallisella tehtaalla insinöörinä. Vaikka hänen vanhempansa olivat toimihenkilöitä, heidän elantonsa oli vaatimatonta, mikä innoitti heidät aloittamaan turkisvaateliikkeen, joka voitolliseksi tultuaan tarjosi perheelle paremman elintason. Se myös sittemmin kustansi Viktorin opinnot taidekouluissa. Hänen kotikaupunkinsa on tunnettu omasta maalaustyylistään nimeltä Gorodets Lubok, joka altisti Viktorin taiteelle pienestä saakka.


title: Viktor Anufrijev

text: Anufrijev sai peruskoulutuksensa graafisissa taiteissa Gorodetsin pedagogisessa lukiossa. Hän valmistui vuonna 1978, mitä seurasi kaksivuotinen kausi itseopiskelua Moskovan museoissa ja näyttelyissä. Tämä oli hänelle merkityksellistä aikaa koska hänen taiteensa muotoutui omanlaiseksi ekspressionistiseksi tyylikseen. Hänen sisäänpääsynsä vuonna 1982 Muhinen akatemian muotoilukouluun Pietarissa ja myöhemmin Monumentaalisen maalauksen kouluun olivat hänen koulutuksensa viimeiset vaiheet. Siinä missä venäläiset museot olivat avanneet taiteen maailman hänelle, Akatemia auttoi häntä kehittämään uusia tekniikoita. Hänestä tuli taiteilija ja siten hyväksytyksi jäseneksi Taiteilijoiden liittoon Venäjällä vuonna 1994.


title: Viktor Anufrijev

text: Hänen maalauksissaan näkyy ikonimainen kuvasto, monimutkainen symboliikka ja toisinaan arvoitukselliset sensuellit sävyt.


title: Viktor Anufrijev

text: Vuodesta 1997 Anufrijevin töitä on ollut esillä lukuisissa kansainvälisissä taidegallerioissa ympäri Eurooppaa ja Etelä-Amerikkaa. Nykyään hänen työnsä ovat yksityiskokoelmissa Venäjällä, Pohjoismaissa, Euroopassa, Etelä-Amerikassa ja Yhdysvalloissa.


title: Kerstin Alm

text: Kerstin Alm (s. 9. toukokuuta 1949 Saltvik) on ahvenanmaalainen poliitikko. Hän toimi Ahvenanmaan maakuntahallituksen kauppa- ja teollisuusministerinä vuosina 2003–2005. Alm on myös ollut Saltvikin kunnanjohtaja.


title: Sune Eriksson

text: Sune Eriksson (s. 19. maaliskuuta 1939) on ahvenanmaalainen poliitikko. Hän edustaa liberaaleja. Eriksson oli Ahvenanmaan maakuntapäivien jäsen 1979–1999, tuona aikana hän oli myös maakuntahallituksen maaneuvoksena vuosina 1988–1991 ja maakuntapäivien puhemiehenä 1995–2000. Vuodet 2001–2003 hän toimi maakuntahallituksen sosiaali- ja terveysministerinä.


title: Vesiputous (maalaus)

text: Vesiputous on suomalaisen taiteilijan Fanny Churbergin öljyvärein vaneriin kiinnitetylle kankaalle maalaama maalaus, 30×48 cm, jonka Churberg maalasi vuonna 1877. Maalaus kuuluu Ateneumin taidemuseon kokoelmiin.


title: Vesiputous (maalaus)

text: "Vesiputous"-maalauksen Fanny Churberg maalasi Parikkalan Juankoskesta. Siinä vesi kohisten putoaa valkoisin värein kivikkoisten kallioiden välistä tyvenempään veteen. Sommittelu suuntautuu kohti katsojaa ja maiseman elementit ovat selkeitä. Vesi putoaa ryväsmäisesti samaan suuntaan tummansinisen vesialueen päätteeksi. Näihin asioihin perustuukin maalauksen teho.


title: Vesiputous (maalaus)

text: Churberg käytti maalauksessaan kuivaa laastimaista väriainetta, taittamattomia paikallisvärejä sekä valkoista ja mustaa. Tämä oli hänelle tavallista. Tuona aikana tämä oli poikkeuksellista ja hänen teoksiaan ei usein ymmärrettykään, vaan niitä kritisoitiin karkeiksi ja koviksi. Churberg piirsi todennäköisesti Vesiputouksen ensin luonnossa lyijykynällä värimerkinnöin ja maalasi sen sitten ateljeessa öljyvärein.


title: Vesiputous (maalaus)

text: Teoksen valmistumisvuosi oli Fanny Churbergille tuottelias vuosi. Hän osallistui tuona vuonna Suomen taideyhdistyksen maisemamaalaus kilpailuihin kuudella teoksella, ja vuosinäyttelyyn 17 teoksen ryhmällä.


title: Imatra talvella

text: Imatra talvella on suomalaisen taiteilijan Akseli Gallen-Kallelan luonnonvoimien ihailua ilmentävä teos, 153×194 cm, jonka hän maalasi öljyvärein kankaalle vuonna 1893. Maalaus kuuluu Ateneumin taidemuseon kokoelmiin.


title: Imatra talvella

text: Imatrankoski oli 1800-luvulla Suomen tunnetuin turistinähtävyys, jota saavuttiin katselemaan kauempaakin. Muun muassa Pietarista käytiin sitä säännöllisesti katsomassa lukuisin joukoin. Koski oli jo valjastettu voimalakäyttöön, mutta patoluukut avattiin aika ajoin. Gallen-Kallelan maalaus syntyi tilanteessa, jolloin paikallinen voimayhtiö oli kutsunut taiteilijoita ikuistamaan kosken kuohuja vuoden kylmimpänä kuukautena. Virtaavan veden ja jäätyneen ympäristön ero olisi tuolloin suurimmallaan. Kutsun oli saanut Gallen-Kallela, Albert Edelfelt ja Louis Sparre.


title: Imatra talvella

text: Suurikokoinen "Imatra talvella" -maalaus on dramaattinen vyöryävää koskea kuvaava työ. Siinä sulan ja pakkasen kohtaamisesta syntynyttä huuruavaa väreilevää ilmaa kuvataan hyvin taidokkaasti. Gallen-Kallela tuo maalauksessa esiin luonnonmukaisesti myös lukuisia yksityiskohtia.


title: Imatra talvella

text: Taiteilija Gallen-Kallela teki koskesta teoksia myös mainoskäyttöön.


title: Runar Karlsson

text: Runar Karlsson (s. 3. kesäkuuta 1953) on ahvenanmaalainen poliitikko. Siellä hänet tunnetaan "Rondell-Runarina", koska hän on tehnyt ehdotuksia uusista liikenneympyröistä (ruots. "rondell"). Hän on ollut Ahvenanmaan maakuntapäivien jäsen vuodesta 2003. Karlsson on myös ollut Ahvenanmaan maakuntahallituksen liikenneministerinä vuosina 1999–2003 sekä viestintäministerinä 2005–2009.


title: Daily Star

text: Daily Star on vuonna 1978 perustettu brittiläinen tabloid-sanomalehti, jonka omistaa Northern & Shell. Se keskittyy lähinnä julkkiksiin, urheiluun ja juoruihin.


title: Daily Star

text: Lehden päätoimittaja on Dawn Neesom.


title: Tuula Mattsson

text: Tuula Mattsson (s. 1. maaliskuuta 1949) on ahvenanmaalainen poliitikko. Hän on puoluetaustaltaan liberaali. Mattson oli Maarianhaminan kaupunginhallituksen jäsen vuosina 1992–1997 ja vastaavasti valtuutettu 1998–2003 ennen liikenneministeriyttään Ahvenanmaan maakuntahallituksessa 2003–2005.


title: Kaleka Mutoke

text: Kaleka Mutoke (s. 7. heinäkuuta 1966) on kinshasankongolainen entinen yleisurheilija.


title: Kaleka Mutoke

text: Kesäolympialaisissa 1988 Soulissa Mutoke putosi miesten 5 000 metrin juoksussa ensimmäisellä kierroksella jäätyään eränsä kuudenneksitoista ja lisäksi jäi maratonilla 89. sijalle. Kesäolympialaisissa 1992 Barcelonassa hän putosi ensimmäisellä kierroksella 1 500 metrin juoksussa, jossa jäi eränsä kymmenenneksi, ja 4 × 400 metrin viestijuoksussa, jossa jäi eränsä kahdeksanneksi.


title: Kaleka Mutoke

text: Mutoke kilpaili vielä kesäolympialaisissa 1996 Atlantassa ja jäi maratonilla 96. sijalle.


title: Muyegbe Mubala

text: Muyegbe Mubala (s. 12. joulukuuta 1970) on kinshasankongolainen entinen pikajuoksija. Hän kilpaili vuoden 1992 kesäolympialaisissa Barcelonassa naisten 100 metrin juoksussa ja putosi ensimmäisellä kierroksella jäätyään eränsä kahdeksanneksi. Hän teki henkilökohtaisen ennätyksensä ajalla 12,76.


title: Frederick Humphreys

text: Frederick Harkness Humphreys (28. tammikuuta 1878 Marylebone – 10. elokuuta 1954 Brentford) oli brittiläinen köydenvetäjä ja painija. Hän oli mukana voittamassa köydenvedossa kultaa kesäolympialaisissa 1908 Lontoossa ja 1920 Antwerpenissä. Lisäksi hän kuului siinä hopeaa saaneeseen joukkueeseen kesäolympialaisissa 1912 Tukholmassa.


title: Frederick Humphreys

text: Kesäolympialaisissa 1908 Humphreys kilpaili lisäksi raskaassa sarjassa sekä kreikkalais-roomalaisessa että vapaapainissa. Hän toimi poliisina. Hän on olympialaisten kaikkien aikojen vanhimpana (42-vuotiaana) kultamitalin köydenvedossa saanut urheilija.


title: Sarah Tondé

text: Sarah Tondé (s. 30. lokakuuta 1983) on burkinafasolainen pikajuoksija. Hän kilpaili vuoden 2000 kesäolympialaisissa Sydneyssä, mutta putosi naisten 100 metrin juoksussa ensimmäisellä kierroksella jäätyään eränsä kahdeksanneksi ajalla 12.56. Hänen henkilökohtainen ennätysaikansa 100 metrin juoksussa on 11.82 (2005).


title: Sarah Tondé

text: Tondésta tuli nuorin olympialaisissa Burkina Fasoa edustanut urheilija. Hän toimi Sydneyn olympialaisissa myös maansa lipunkantajana.


title: Kaustisen ravirata

text: Kaustisen ravirata sijaitsee Kaustisella Nikulan kylässä Valtatie 13:n varrella. Matkaa kunnan keskustaan on noin seitsemän kilometriä. Raviradan yhteydessä toimii myös Kaustisen raviopisto, joka on osa Keski-Pohjanmaan maaseutuopistoa.


title: Kaustisen ravirata

text:
Kaustisen raviradan merkittävimmät vuotuiset tapahtumat ovat vanhemmille suomenhevosille tarkoitettu Pelimanni-ajo sekä 4-vuotiaiden suomenhevosten Pikkupelimanni. Festivaaliajo on kesän perinteinen
suurkilpailu avoin ryhmäajo 1609 m 4-vuotiaille ja vanhemmille lv hevosille. 2-päiväinen tapahtuma sijoittuu Kaustisen kansanmusiikkijuhlien loppuviikkoon. T76 ravit myös samana lauantaina. Perjantaina Pikkupelimanniajo.


title: Martti Avela

text: Martti Sakari Avela (4. joulukuuta 1910 Tornio – 1. lokakuuta 1996) oli suomalainen Rajavartioston kenraaliluutnantti.


title: Martti Avela

text: Avela valmistui kadettikoulusta 1933. Sodan jälkeen hän kävi yleisen komentajakurssin 1950 ja valmistui sotakorkeakoulusta ye-upseeriksi 1959. Hän toimi nuorempana upseerina PPP 3:ssa sekä Lapin rajavartiostossa 1933-1939. Talvisodassa hän toimi Erillinen Pataljoona 16:a komppanianpäällikkönä Suomussalmen taisteluissa. Jatkosodassa Avela toimi Rajajääkäripataljoona 2:n komentajana 1941-1944 Karjalankannaksella ja sen jälkeen esikuntaupseerina 1944-1945. Lapin rajavartiostossa hän toimi pataljoonan komentajana ja esikuntapäällikkönä 1946-1947. Vuodet 1947-1950 Avela komensi rajakomppaniaa. Porkkalan rajavartioston komentajan apulaisena hän toimi vuodet 1950-1956. Sittemmin hän siirtyi rajavartiostojen esikuntaan toimistopäälliköksi 1956-1962 ja osastopäälliköksi 1962-1966. Ennen eläköitymistään hän toimi rajavartiostojen päällikön apulaisena 1966-1970.


title: Martti Avela

text: Ylennykset: Vänrikki 1933, luutnantti 1935, kapteeni 1940, majuri 1942, everstiluutnantti 1956, eversti 1962, kenraalimajuri 1966, kenraaliluutnantti 1993.


title: Academica (dialogi)

text: Academica (”Akatemian filosofia”) on Ciceron kirjoittama filosofinen teos, joka käsittelee tietoteoriaa ja akateemista skeptisismiä. Se on säilynyt nykyaikaan vain osittain.


title: Academica (dialogi)

text: "Academica" on saanut alkunsa vuonna 45 eaa. kaudella, jolloin Cicero kirjoitti useita filosofisia dialogeja, myös muun muassa dialogin "Keskusteluja Tusculumissa". Ciceron päämääränä teoksessa oli puolustaa omaa filosofista kantaansa samalla kun hän pyrki esittelemään filosofiaa yleisemminkin roomalaiselle yleisölle latinan kielellä.


title: Academica (dialogi)

text: Teos on säilynyt nykyaikaan vain osittain. Nämä osat ovat peräisin teoksen kahdesta versiosta, jotka tunnetaan nimillä "Academica priora" (”Ensimmäinen "Academica"”) ja "Academica posteriora" (”Toinen” tai ”Jälkimmäinen "Academica"”). Ensimmäinen versio käsitti alun perin kaksi pääpuhujien mukaan nimettyä kirjaa, "Catulus" ja "Lucullus". Näistä on säilynyt ainoastaan osa "Luculluksesta", ja sen vuoksi "Academica priorasta" käytetyään usein myös nimeä "Lucullus".


title: Academica (dialogi)

text: Myöhemmin Cicero jakoi nämä kaksi kirjaa neljäksi kirjaksi, ja näin syntyi teoksen toinen versio. Siitä tunnetaan ainoastaan osa kirjasta I sekä joukko katkelmia muusta osasta. Ensimmäisestä ja toisesta versiosta säilyneet osat eivät sovi yhteen kovin hyvin.


title: Academica (dialogi)

text: "Academica" on muodoltaan dialogi, jossa eri filosofisten näkemysten edustajat keskustelevat keskenään. Teoksen ensimmäisessä versiossa keskustelijoina toimivat Cicero itse sekä Catulus, Lucullus ja Hortensius. Toiseen versioon Cicero oli vaihtanut keskustelijoiksi itsensä ohelle Varron ja Atticuksen. Teoksen kuvitteellinen keskustelu sijoittuu vuoteen 62 (tai 61) eaa. aikaan, jolloin kaikki mainitut henkilöt olivat vielä elossa.


title: Academica (dialogi)

text: Teoksen keskeinen kysymys oli kysymys tiedon saavuttamisen mahdollisuudesta. Samalla Cicero käsittelee filosofian koulukuntien, erityisesti Platonin Akatemiassa vaikuttaneiden niin kutsuttujen akateemisten skeptikoiden sekä stoalaisten, käsityksiä tieto-opista sekä koulukuntien historiaa. Stoalaisuus edustaa teoksessa sitä dogmatismia, jota skeptisismi vastusti. Teos on merkittävä lähde näiden koulukuntien ajatteluun. Teos tuo myös esille Ciceron oman skeptisismin. Hän antaa keskustelijoidensa esittää perusteluja sekä väitteiden puolesta että niitä vastaan ja antaa lukijansa valita, kumpi perustelu on vahvempi.


title: Hortensius (dialogi)

text: Hortensius eli "Filosofiasta" () oli Ciceron kirjoittama filosofinen teos. Se ei ole säilynyt nykyaikaan, mutta siitä tunnetaan joitakin katkelmia.


title: Hortensius (dialogi)

text: Cicero kirjoitti teoksen vuonna 45 eaa. Se on nimetty Ciceron ystävän, puhuja ja poliitikko Quintus Hortensius Hortaluksen mukaan. Ciceron tavoitteena oli levittää kreikkalaista filosofiaa Rooman kansalaisten keskuuteen. Hän käytti teoksensa mallina Aristoteleen dialogia "Kehotus" ("Protreptikos"), joka sekin on sittemmin kadonnut. Aristoteleen teos kehotti lukijoitaan arvostamaan filosofista lähetysmistapaa elämään.


title: Hortensius (dialogi)

text: Ciceron teoksesta säilyneistä katkelmista voidaan päätellä lähinnä yleisiä seikkoja sen sisällöstä. Teos oli muodoltaan dialogi. Aristoteleen teoksen tavoin se on ylistänyt filosofiaa, joka ainoana voi tuoda ihmiselle todellisen onnellisuuden. Cicero vaikuttaa halunneen joissakin yksityiskohdissa parannella Aristoteleen teosta: hän muun muassa esittää, ettei pelkästään kaikki asioiden tutkiskelu vaan myös kaikki kieltävät vastauksetkin ovat filosofointia, joten filosofointi on ihmiselle välttämätöntä.


title: Hortensius (dialogi)

text: Ciceron teos vaikutti suuresti kirkkoisä Augustinukseen tämän luettua teoksen nuorena. Se saattoi osaltaan Augustinuksen kiinnostumaan filosofiasta. Augustinus on myös merkittävä lähde teoksen sisältöön, sillä hän lainaa sitä usein.


title: Yves Maria Monot

text: Yves Maria Monot (s. 29. toukokuuta 1944 Pont-l'Abbé) on ranskalainen Kongon tasavallassa toimiva roomalaiskatolinen piispa. Hän liittyi spiritaaneihin vuonna 1963.


title: Yves Maria Monot

text: Gabriel Auguste François Marty vihki Monot'n diakoniksi vuonna 1972, ja pappisvihkimyksensä Monot sai saman vuoden heinäkuun 9. päivänä Jean-Baptiste Victor Fauret'lta. 14. kesäkuuta 2008 Monot sai nimityksen Ouesson hiippakunnan johtoon, ja hänet vihittiin piispaksi 7. syyskuuta. Pääkonsekraattorina toimi Ivan Dias, jota avustivat Louis Portella ja Clément Joseph Marie Raymond Guillon.


title: Andrés Carrascosa Coso

text: Andrés Carrascosa Coso (s. 16. joulukuuta 1955 Cuenca) on espanjalainen roomalaiskatolinen arkkipiispa ja katolisen kirkon diplomaatti. Hänet vihki papiksi Cuencan hiippakuntaan José Guerra Campos 2. heinäkuuta 1980. Hänet nimitettiin Elon titulaariarkkipiispaksi ja apostoliseksi nuntiukseksi Kongon tasavaltaan 31. heinäkuuta 2004. Lisäksi hän sai nimityksen nuntiukseksi Gaboniin 26. elokuuta. Piispaksi konsekroinnin suoritti 7. lokakuuta Angelo Sodano, jota avustivat Robert Sarah ja Ramón del Hoyo López.


title: Andrés Carrascosa Coso

text: Carrascosa Coso siirrettiin 12. tammikuuta 2009 nuntiukseksi Panamaan.


title: André Bicaba

text: André Bicaba (s. 12. tammikuuta 1945) on burkinafasolainen entinen pikajuoksija. Hän kilpaili vuoden 1972 kesäolympialaisissa Münchenissä ja putosi miesten 100 metrin juoksussa ensimmäisellä kierroksella jäätyään eränsä viidenneksi ajalla 10.71. Hänen henkilökohtainen ennätysaikansa 100 metrin juoksussa on 10.3 (1972).


title: André Bicaba

text: Vuoden 1972 kesäolympialaiset olivat ensimmäiset, joihin Ylä-Volta/Burkina Faso osallistui, ja Bicaba oli niissä maansa ainoa kilpailija.


title: Contra Academicos

text: Contra Academicos (”Akateemikkoja vastaan”) on kirkkoisä Augustinuksen vuonna 386 kirjoittama filosofinen teos, joka oli suunnattu Platonin Akatemiassa eräässä vaiheessa vaikuttanutta niin kutsuttua akateemista skeptisismiä vastaan.


title: Contra Academicos

text: "Contra Academicos" on Augustinuksen varhaisin säilynyt teos. Augustinus kirjoitti sen siinä elämänsä vaiheessa, jossa oli kääntymässä uusplatonilaisuuteen ja kristinuskoon. Augustinus oli aiemmin omaksunut skeptisismin ja saanut tietonsa siitä ennen kaikkea Ciceron teoksista "Academica" ja "Hortensius". Vielä tätä aiemmin hän oli kannattanut manikeolaisuutta oikeaoppisen kristinuskon sijasta. Skeptisismi oli kuitenkin voittanut Augustinuksen hänen päätyessään epäilemään Manin oppeja, jotka pyrkivät vetoamaan järkeen ja epäilemään Vanhaa testamenttia sen ristiriitojen vuoksi. Uusplatonismi ja oikeaoppinen kristinusko puolestaan voittivat Augustinuksen skeptisismistä mahdollisesti Ambrosiuksen ja tämän Raamatun puolustuksen vaikutuksesta. "Contra Academicos" on käytännössä Augustinuksen vastaus Cicerolle.


title: Contra Academicos

text: Teos koostuu kolmesta kirjasta. Se käsittelee erityisesti tietoteoriaa ja tiedon mahdollisuutta. Kirjassa I Augustinus toteaa, että ainoastaan viisas voi olla onnellinen. Tämän jälkeen hän käsittelee sitä, koostuuko viisaus tiedon löytämisestä vai sen etsimisestä. Kirja II käsittelee akateemista skeptisismiä ja sen väitettä siitä, ettei tieto eikä varsinkaan filosofinen tieto ole mahdollista ja että viisaan tulisi pidättäytyä hyväksymästä mitään todeksi. Kirja III esittää vastaväitteitä, joilla Augustinus pyrkii osoittamaan akateemisen skeptisismin opit vääriksi. Augustinus esittää perusteluja muun muassa sen puolesta, että on olemassa asioita jotka voidaan tietää ja että tällaisia asioita sisältyy myös filosofiaan.


title: Othello (vuoden 1965 elokuva)

text: Othello () on vuonna 1965 ensi-iltansa saanut Stuart Burgen ohjaama brittiläinen romanttinen draamaelokuva, joka perustuu William Shakespearen näytelmään "Othello" (1603). Elokuva pohjautuu National Theatre Companyn lavasteisiin (1964–1966). "Othellon" pääosissa ovat Laurence Olivier, Maggie Smith, Frank Finlay ja Joyce Redman, jotka kaikki saivat roolisuorituksistaan Oscar-ehdokkuudet. Olivier näyttelee Othelloa blackfacena. "Othello" on myös Derek Jacobin ja Michael Gambonin elokuvadebyytti.


title: Othello (vuoden 1965 elokuva)

text: "Othellon" kuvaukset alkoivat ja päättyivät heinäkuussa 1965. Elokuva kuvattiin Technicolor-menetelmällä Englannin Surreyssa Sheppertonin studioilla. Elokuva sai ensi-iltansa Yhdysvalloissa 15. joulukuuta vuonna 1965; New Yorkin ensi-ilta oli 2. helmikuuta 1966. Isossa-Britanniassa elokuva julkaistiin 2. toukokuuta 1966.


title: Othello (vuoden 1965 elokuva)

text: Elokuvalla on Rotten Tomatoes -sivustolla 80 prosentin "tuore" arvosana, joka perustuu kymmeneen arvosteluun. "Othello" on julkaistu DVD:lle.


title: Ernst Ehrnrooth

text: Ernst Hjalmar Ehrnrooth (10. heinäkuuta 1871 Nastola – 7. kesäkuuta 1950 Helsinki) oli suomalainen lääketieteen ja kirurgian tohtori, oikeuslääketieteen professori, Helsingin yliopiston oikeuslääkeopin ylimääräinen professori 1904–1940 ja virkaatekevä professori 1940–1946. Hän toimi myös Kivelän sairaalan ylilääkärinä vuosina 1905–1940. Sisällissodan aikana Ehrnrooth toimi valkoisten ns. vihreässä pataljoonassa ylilääkärinä.


title: Ernst Ehrnrooth

text: Hänen isänsä oli Carl Albert Ehrnrooth ja isoisänsä kenraalimajuri Gustaf Adolf Ehrnrooth


title: Gustaf Adolf Ehrnrooth

text: Gustaf Adolf Ehrnrooth (3. toukokuuta 1779 Leislahti, Rantasalmi – 25. huhtikuuta 1848 Nastola) oli suomalainen kenraalimajuri. Hän osallistui Ruotsin armeijan majurina useisiin Suomen sodan taisteluihin ja oli myöhemmin Suomen sotaväessä jääkärirykmentin ja divisioonan komentajana.


title: Gustaf Adolf Ehrnrooth

text: Gustaf Adolf Ehrnrooth kuului Ehrnroothin sotilassukuun. Hänen vanhempansa olivat kenraalimajuri Carl Gustaf Ehrnrooth ja Hedvig Sofia Munck af Fulkila. Hänen isänsä osti vuonna 1791 Nastolasta Seestan kartanon. Samana vuonna Ehrnrooth valmistui ylioppilaaksi vain 12-vuotiaana. Hän opiskeli muutaman vuoden Uppsalan yliopistossa, mutta siirtyi vuonna 1794 sukunsa sotilasperinteiden mukaisesti armeijaan. Hän valmistui vuonna 1797 Karlbergin kadettikoulusta, minkä jälkeen hänet määrättiin kornettina kuninkaallisen henkikaartin husaarirykmenttiin. Vuonna 1803 hänet siirrettiin Savon jalkaväkirykmenttiin ja ylennettiin majuriksi.


title: Gustaf Adolf Ehrnrooth

text: Suomen sodan puhjetessa talvella 1808 Ehrnrooth toimi Savon jalkaväkirykmentissä pataljoonankomentajana. Savon prikaatin perääntyessä pohjoiseen sekä myöhemmin edetessä takaisin hän osallistui muun muassa Jynkän, Leppävirran, Revonlahden, Lapuan, Alavuden, Ruonan ja Vähänkyrön taisteluihin. Alavuden taistelussa hänen joukkonsa valtasivat pääosan venäläisten kuormastoa. Merkittävin Ehrnroothin panos oli kuitenkin Oravaisten taistelussa 14. syyskuuta 1808, jossa hänen taitavat liikkeensä pelastivat Länsipohjan rykmentin joutumasta vihollisen saartamaksi. Hän haavoittui tässä taistelussa ja joutui jäämään joksikin aikaa syrjään sotatoimista. Kuningas myönsi hänelle Miekkaritarikunnan suurristin erityisesti Oravaisilla osoitetuista ansioista. Talvella 1809 Ehrnrooth komensi Ruotsin armeijan etuvartiojoukkoja Tornionjokilaakson Kaakamajoella. Taisteluissa Merenkurkun yli Ruotsin puolelle edenneitä Mihail Barclay de Tollyn komentamia venäläisjoukkoja vastaan Ehrnrooth onnistui viivyttämään vihollisen etenemistä yhdellä päivällä.


title: Gustaf Adolf Ehrnrooth

text: Ehrnrooth ylennettiin kesäkuussa 1809 Ruotsin armeijan everstiksi ja hänet nimitettiin 1. Suomen kenttäpataljoonan komentajaksi. Kun Ruotsin Suomeen sijoitetut joukot virallisestikin lakkautettiin, hänet siirrettiin toukokuussa 1810 Smoolannin rakuunarykmenttiin. Hän kuitenkin pyysi ja sai elokuun 1810 alussa eron Ruotsin armeijasta ja palasi kotiseudulleen Suomeen. Kun Suomeen vuonna 1812 perustettiin kaksi jääkärirykmenttiä, Ehrnrooth otettiin Venäjän armeijan palvelukseen ja nimitettiin toisen jääkärirykmentin komentajaksi. Keisari Aleksanteri I:n tarkastettua rykmentin Parolassa vuonna 1819 Ehrnrooth ylennettiin kenraalimajuriksi. Vuonna 1821 hänet määrättiin molemmista jääkärirykmenteistä muodostetun suomenmaalaisen divisioonan komentajaksi. Hän oli samalla myös Suomen sotaylioikeuden puheenjohtaja. Ehrnrooth jätti sotapalveluksen vuonna 1826.


title: Gustaf Adolf Ehrnrooth

text: Ehrnrooth asui omistamassaan Seestan kartanossa Nastolassa. Hän omisti myös Laakspohjan kartanon Lohjalla vuosina 1798–1807, Erkylän kartanon Hausjärvellä vuosina 1833–1843 sekä Porlammin kartanon Lapinjärvellä vuosina 1837–1848. Ehrnroothin puoliso oli vuodesta 1814 Johanna Christina von Platen. Heillä oli 16 lasta, joihin kuuluivat muun muassa kenraaliluutnantti Gustaf Robert Ehrnrooth, kirjailija Adelaïde Ehrnrooth, senaatin protokollasihteeri Carl Albert Ehrnrooth ja kenraaliluutnantti Casimir Ehrnrooth.


title: Gustaf Adolf Ehrnrooth

text: Ehrnroothin on epäilty olleen esikuvana J. L. Runebergin "Vänrikki Stoolin tarinoiden" runossa "Vänrikin markkinamuisto" esiintyvälle ylpeälle kenraalille, mutta asiaa ei tiedetä varmasti.


title: Gustaf Robert Ehrnrooth

text: Gustaf Robert Ehrnrooth (31. tammikuuta 1821 Loviisa – 25. lokakuuta 1911 Helsinki) oli suomalainen kenraaliluutnantti. Hän edusti aatelissukuaan valtiopäivillä 1863–1906.


title: Gustaf Robert Ehrnrooth

text: Ehrnroothin isä oli Gustaf Adolf Ehrnrooth. Ehrnrooth suoritti ylioppilastutkinnon Helsingissä 21. kesäkuuta 1837. Ehrnroothista tuli Suomen kaartin päällikkö 1861 ja keisarin sivusta-adjutantti 1863. Venäjän tarkkampujapataljoonien päällikön apulainen hän oli vuosina 1866–1876. Hän sai kenraaliluutnantin arvon 1878.


title: Gustaf Robert Ehrnrooth

text: Ehrnroothin hauta on Pernajan kirkkomaalla.


title: Göran Ehrnrooth

text: Göran Robert Ehrnrooth (1. huhtikuuta 1905 Helsinki – 9. tammikuuta 1996 Helsinki) oli suomalainen pankinjohtaja, koulutukseltaan varatuomari. Hän oli Pohjoismaiden Yhdyspankin pääjohtajan varamies 1945–1955, johtokunnan puheenjohtaja vuodesta 1955 ja pääjohtaja.


title: Göran Ehrnrooth

text: Hänen isänsä oli Georg Ehrnrooth. Hänen lapsensa ovat Casimir Ehrnrooth (1931–2015), Göran J. Ehrnrooth (s. 1934), Robert Ehrnrooth (s. 1939) ja Elsa Margaretha Louise Fromond (s. 1942).


title: Göran Ehrnrooth

text: Ehrnrooth julkaisi vuonna 1991 muistelmateoksen "Hågkomster".


title: Ibrahim Maliki

text: Ibrahim Maliki (s. 15. heinäkuuta 1981) on nigeriläinen uimari. Hän kilpaili vuoden 2004 kesäolympialaisissa Ateenassa miesten 50 metrin vapaauinnissa. Hän putosi ensimmäisellä kierroksella jäätyään eränsä kolmanneksi ajalla 26.81. Hänen kokonaissijoituksensa oli 69. paikka.


title: Ahmet Kireççi

text: Ahmet Kireççi (27. lokakuuta 1914 Mersin – 17. elokuuta 1979 Mersin) oli turkkilainen painija. Hän sai vuoden 1936 kesäolympialaisissa Berliinissä pronssimitalin –79 kg -sarjan vapaapainissa. Vuoden 1948 kesäolympialaisissa Lontoossa hän voitti kultaa kreikkalais-roomalaisen painin yli 87 kg -sarjassa.


title: Magi

text: Magi tarkoittaa: